sagorsarker/bangla-wikipedia huggingface dataset:
গ্রহ ব্যবস্থা

গ্রহ ব্যবস্থা () হল মাধ্যাকর্ষণ বলের দ্বারা পরস্পরের সাথে সর্ম্পৃক্ত এক ধরনের নন-স্টেলার মহাজাগতিক বস্তু বা বস্তু সমষ্টি যারা কোন একটি নির্দিষ্ট নক্ষত্রকে অথবা নক্ষত্র ব্যবস্থাকে (star system) প্রদক্ষিণ করে। সাধারণ ধারনায় বলা যায় এক বা একাধিক গ্রহ একটি বা দুইটি নক্ষত্রকে কেন্দ্র করে একটি গ্রহ ব্যবস্থা তৈরী করে। যদিও একটি গ্রহ ব্যবস্থায় বামন গ্রহ, প্রাকৃতিক উপগ্রহ, গ্রহানু, ধূমকেতু ইত্যাদির অস্তিত্বও থাকতে পারে। আমাদের পৃথিবী সূ্র্যকে কেন্দ্র করে যে গ্রহ ব্যবস্থা গড়ে তুলেছে তার নাম ‘সৌরজগত’ বা Solar System। আমাদের সৌরজগতের বাইরে মহাবিশ্বের অন্য স্থানে যে গ্রহ ব্যবস্থা রয়েছে তাকে exoplanetary system বা বহির্গ্রহ ব্যবস্থা বলে।
১ নভেম্বর, ২০২১ পর্যন্ত মোট ৪,৮৬৪ টি বহির্গ্রহ পাওয়া গেছে যাদের অবস্থান ৩,৫৯৫ টি গ্রহ জগতে যার মধ্যে ৮০৩ টি গ্রহ জগতে একাধিক গ্রহ রয়েছে। 
 ঐতিহাসিকভাবে সূর্যকেন্দ্রিক মতবাদ ভূ-কেন্দ্রিক মতবাদের সম্পূর্ণ বিপরীত। খুব সম্ভবত সূর্যকেন্দ্রিক মতবাদ প্রাচীন ভারতের বৈদিক সাহিত্যে প্রথম উল্লেখিত হয়। খ্রীস্টপূর্ব ৩য় শতাব্দীতে ধারনাটি গ্রীক ও পশ্চিমা দর্শনের প্রথম স্থান পায়। অবশ্য সে সময়কার অন্যান্য প্রাচীন জ্যোতির্বিদরা এই ধারনার সমর্থন করেননি।
১৫৪৩ সালে Nicolaus Copernicus এর প্রকাশিত গ্রন্থ De revolutionibus orbium coelestium এ সর্বপ্রথম সূর্যকেন্দ্রিক মতবাদ গানিতিকভাবে অনুমিত হয়। ১৭০০ শতাব্দীতে Galileo Galilei, Johannes Kepler, এবং Isaac Newton পদার্থবিদ্যার আলোকে প্রমাণ করেন যে পৃথিবী সূর্যকে প্রদক্ষিণ করে।
বাসুকি পর্বত

বাসুকি পর্বত ৬৭৯২মিটার উচ্চতার একটি পর্বতশৃঙ্গ। ভারতএর উত্তরাখণ্ড রাজ্যে অবস্থিত হিমালয়ের পর্বত্মালার অন্তর্গত এই বাসুকি পর্বত। পশ্চিম গাড়োয়াল হিমালয়ের পার্বত্যাঞ্চলের গঙ্গোত্রী পর্বতশ্রেনীর অন্তর্গত।
বাসুকি পর্বত গঙ্গোত্রী হিমবাহএর পূর্বে এবং চতুরঙ্গি হিমবাহএর দক্ষিণ দিকে অবস্থিত। বাসুকি পর্বতের দক্ষিণ প্রান্ত হতে একটি গিরিশ্রেনী অবস্থিত, ৬৭০২ মিটার উচ্চ, বাসুকির দক্ষিণ শিখর অবধি এবং তারপর এই গিরিশ্রেনী পশ্চিমে ভাগিরথী-১ (৬৮৫৬মিটার) অবধি বিস্তৃত রয়েছে। ৭০৭৫ মিটার উচ্চ সতোপন্থ পর্বতশিখর বাসুকি পর্বতের দক্ষিণ-পূর্বে ৪.৯ কিলোমিটার দূরে অবস্থিত। এই দুই পর্বতের মাঝখানে অবস্থান করছে একটি উত্তরমুখী হিমবাহ যেটি চতুরঙ্গি হিমবাহকে সমৃদ্ধ করেছে।
১৯৭৩ খ্রীষ্টাব্দে ২রা অক্টোবর ইন্দো-টিবেটিয়ান সীমানা পুলিশ এই পর্বতের শীর্ষে আরোহণ করেন।
রিকাস্টিং উওমেন: এসেস ইন কলোনিয়াল হিস্ট্রি

রিকাস্তিং উওমেন: এসেস ইন কলোনিয়াল হিস্ট্রি কুমকুম সানগারী এবং সুদেশ ভেদ এর লেখা, ১৯৮৯ এ প্রকাশিত বই। এই বইটি প্রকাশ করেছিল দিল্লির "যুবান বুক", যা আগে কালি ফর উইমেন বলে পরিচিত ছিল। এই সংগ্রহটি তে পিতৃতন্ত্র, রাজকীয় অর্থনীতি, আইন, ধর্ম, সংস্কৃতি ইত্যাদির মধ্যে অন্তর্সম্বন্ধ দেখা হয়েছে। এই বইটি ঔপনিবেশিক ভারতের সংস্কার আন্দোলন, লিঙ্গ এবং বর্গের এক অন্য ইতিহাসের কথা বলে। ভারতীয় নারীবাদী আন্দোলনের এক অন্যতম অবদান বলে একে মনে করা হয়।
ইতিহাসকে নারীবাদী দৃষ্টিকোণ থেকে যখন নতুন করে লেখা হয়, তখন সবার প্রথমে একটি কথা মনে রাখতে হবে যে ইতিহাস লেখা টা কোনো স্বচ্ছ পদ্ধতি নয়। ইতিহাস কে লিখছে, কখন লিখছে, কি উদ্দেশ্য নিয়ে লিখছে, এসবের ওপরে নির্ভর করে কোন ইতিহাস লেখা হয় আর কার ইতিহাস অদৃশ্য থেকে যায়। ঐতিহাসিকের সামাজিক অবস্থান মানে বর্ণ, বর্গ, লিঙ্গ, তাত্ত্বিক অবস্থান (theoretical position), উনি কোন পরিস্থিতিতে ইতিহাস লিখছেন, ইত্যাদি নির্ধারণ করে উনি কোন ঘটনা ইতিহাসে নথিভুক্ত করা জরুরি বলে মনে করেন।
নারীবাদী ইতিহাসবেত্তা বলেন যে নারীর ইতিহাস তিন প্রকারে পড়া যায়:
১. অন্তর্ভুক্তির ইতিহাস- এই ধরনের ইতিহাসে সুযোগ্যা প্রতিভাশালী নারীদের অবদান ইতিহাসে অন্তুর্ভুক্ত করা হয়। সুযোগ পেলে নারী রা পুরুষের থেকে কিছু কম নয়, সেটি এই ইতিহাসের মাধ্যমে নারীবাদী ঐতিহাসিকরা প্রমাণ করেছেন। অন্তুর্ভুক্তির ইতিহাস, ইতিহাসের মধ্যে নারী কে দৃশ্যমান করে তোলে।
২. অবদানের ইতিহাস -অবদানের ইতিহাস বলে যে ইতিহাসে নারী রা শুধু উপস্থিত ছিলেন তা নয়। তাদের কাজের মাধ্যমে তারা ইতিহাসের গতি নির্ধারণ করেছেন। উদাহরণস্বরূপ বলা যায় ভারতের স্বাধীনতা সংগ্রামে নারীর অবদান।
৩. নিপীড়নের অথবা শোষনের ইতিহাস- এই ইতিহাসে বলা হয় যে আদর্শ নারীর মাপকাঠি নারীর নিপীড়নের অন্যতম কারণ। এই সময় ইতিহাসের মধ্যে নারী বিশ্লেষণের এক বিভাগ হিসেবে গণ্য হওয়া শুরু হলো।
সঞ্জয়

সঞ্জয় (সংস্কৃত: सञ्जय, অর্থ "বিজয়") অথবা সঞ্জয় গাবল্গন হলেন প্রাচীন হিন্দু মহাকাব্য মহাভারতে বর্ণিত একজন উপদেষ্টা এবং সারথি।
"মহাভারতে" উল্লেখিত হয়েছে পাণ্ডব এবং কৌরবদের মধ্যে একটি মহাসমর সংগঠিত হয় যেখানে অন্ধ রাজা ধৃতরাষ্ট্র হলেন কৌরবদের পিতা। সঞ্জয় হলেন হস্তিনাপুরের রাজার সারথি গবল্গনের পুত্র এবং রাজা ধৃতরাষ্ট্রের সারথি। তিনি মহর্ষি বেদব্যাসের শিষ্য এবং মহারাজ ধৃতরাষ্ট্রের একান্ত অনুগত সহচর। সঞ্জয়, মহর্ষি বেদব্যাসের কৃপায় দিব্যদৃষ্টি বা দূরদৃষ্টি লাভ করেন, সঞ্জয় দিব্যদৃষ্টির কারণে কুরুক্ষেত্র যুদ্ধে সংঘটিত ঘটনাবলি অন্ধ রাজা ধৃতরাষ্ট্রের নিকট পুঙ্খানুপুঙ্খভাবে বর্ণনা করেন। দিব্যদৃষ্টি প্রভাবে কুরুক্ষেত্র যুদ্ধের প্রাক্কালে অর্জুন এবং শ্রীকৃষ্ণের মধ্যে কথোপকথনরূপ শ্রীমদ্ভগবদ্গীতা শুনতে এবং দেখতে পান এবং তাও ধৃতরাষ্ট্রের নিকট বর্ণনা করেন।
কুরুক্ষেত্র মহাযুদ্ধ শুরু হওয়ার আগে, সঞ্জয় কৌরবদের দূত হিসেবে যুধিষ্ঠির কাছে গমন করেন। কৌরবদের পক্ষের হয়ে আলোচনা করেন।
কুরুক্ষেত্র যুদ্ধের অব্যবহিত পূর্বে ধৃতরাষ্ট্র শোকার্ত হয়ে নির্জন স্থানে পুত্রদের (দুর্যোধনাদি কৌরবদের) দুর্নীতির বিষয় ভাবছিলেন এমন সময় প্রত্যক্ষদর্শী ত্রিকালজ্ঞ ভগবান ব্যাস তাঁর কাছে এসে বললেন যে, রাজা! তোমার পুত্রদের এবং অন্য রাজাদের মৃত্যুকাল আসন্ন হয়েছে। তাঁরা যুদ্ধে পরস্পরকে বিনষ্ট করবেন। কালবশেই এমন হবে - এই জেনে তুমি শোক দূর কর। পুত্র! যদি (তুমি) সংগ্রাম দেখতে ইচ্ছা কর তবে আমি তোমাকে দিব্যদৃষ্টি দেব। 
ধৃতরাষ্ট্র বললেন, ব্রহ্মর্ষিশ্রেষ্ঠ জ্ঞাতিবধ দেখতে আমার রুচি নেই, কিন্তু আপনার প্রসাদে এই যুদ্ধের সম্পূর্ণ বিবরণ শুনতে ইচ্ছা করি। ব্যাস বললেন, গবল্গনপুত্র এই সঞ্জয় আমার বরে দিব্যচক্ষু লাভ করবেন। যুদ্ধের সমস্ত ঘটনা এঁর প্রত্যক্ষ হবে, ইনি সর্বজ্ঞ হয়ে তোমাকে যুদ্ধের বিবরণ বলবেন। ((টীকা: সঞ্জয় বক্তা এবং ধৃতরাষ্ট্র শ্রোতা — এই ভাবে কুরুক্ষেত্রযুদ্ধের সমগ্র ঘটনা মহাভারতে বিবৃত হয়েছে।)) ইনি অস্ত্রে আহত হবেন না, শ্রমে ক্লান্ত হবেন না, জীবিত থেকেই এই যুদ্ধ হতে নিষ্কৃতি পাবেন। এভাবে, ব্যাসদেবের কৃপায় দিব্যদৃষ্টি লাভ করেন। 
সঞ্জয় যখন হস্তিনাপুরে অবস্থান করেন, তখন কুরুক্ষত্র প্রাঙ্গনে ঘটে যাওয়া মহাযুদ্ধের সমস্ত ঘটনা তিনি খুব স্পষ্ট প্রত্যক্ষ করেন এবং মহারাজ ধৃতরাষ্ট্র বর্ণনা করতে লাগলেন। তিনি এমনভাবে প্রত্যক্ষ করলেন যেন তিনি সরাসরি যুদ্ধক্ষেত্রে আছেন।
মহাভারত যুদ্ধের প্রাক্কালে, গীতার কথা বলা হলো, "আমরা গীতার প্রথম শ্লোকে দেখতে পাই, রাজা ধৃতরাষ্ট্র সঞ্জয়ের কাছ থেকে যুদ্ধ সম্পর্কে জানতে চাইলেন যিনি ঐশ্বরিক দৃষ্টির বরপ্রাপ্ত হয়েছেন।" ধৃতরাষ্ট্রের সারথি তথা উপদেষ্টা, পরামর্শদাতা, শুভচিন্তক হিসেবে ভূমিকা পালন করেন সঞ্জয়। এর উদাহরণস্বরূপ: " সঞ্জয় যুদ্ধের বিভিন্ন সময়ে ভীমের হাতে ধৃতরাষ্ট্রের দুর্যোধনাদি শত পুত্রের মৃত্যুর খবর জানালে রাজা ধৃতরাষ্ট্র পুত্রের মৃত্যুশোকে কাতর হন, তখন দুঃখী রাজাকে সঞ্জয় সান্ত্বনা প্রদানও করেন।"
সঞ্জয় কুরুক্ষেত্র যুদ্ধের প্রতিটি ঘটনা বর্ণনা ছাড়াও আরো বিভিন্ন বিষয় বর্ণনা করেছেন:
পৃথিবী, অন্যান্য গ্রহ এবং ভারতীয় উপমহাদেশের ভৌগোলিক বিবরণ, (প্রাচীন) ভারতীয় উপমহাদেশ তথা ভারত বর্ষের শত শত রাজ্য, জাতি, প্রদেশ, শহর, নগর, গ্রাম, নদী, পর্বত এবং বনের বিস্তৃত বিবরণ দিয়েছেন।
তিনি উভয় পক্ষের রথী, মহারথী, প্রতিদিন উভয় পক্ষ কর্তৃক নির্মিত ব্যুহ বা সৈন্যসমাবেশ, প্রতি বীরের বীরত্ব, মৃত্যু প্রভৃতি বিষয় ধৃতরাষ্ট্রের নিকট বিবৃত করেন। তিনি নিরপেক্ষ এবং স্পষ্টভাবে যুদ্ধের ঘটনা বর্ণনা করেন এবং শ্রীকৃষ্ণ ও অর্জুনের হাতে দুর্যোধন তথা কৌরবদের পরাজয়ের পূর্বাভাস করেন।
গাজী মাজহারুল আনোয়ার

গাজী মাজহারুল আনোয়ার (জন্ম: ২২ ফেব্রুয়ারি ১৯৪৩ — মৃত্যু: ৪ সেপ্টেম্বর ২০২২) ছিলেন একজন বাংলাদেশি চলচ্চিত্র পরিচালক, প্রযোজক, রচয়িতা, গীতিকার ও সুরকার। স্বাধীনতা ও দেশপ্রেম নিয়ে তিনি অসংখ্য শ্রোতাপ্রিয় গান লিখেছেন। তিনি ২০০২ সালে বাংলাদেশের একুশে পদক এবং ২০২১ সালে স্বাধীনতা পুরস্কার লাভ করেন। ২০ হাজারের বেশি গান রচনা করেছেন তিনি। বিবিসি বাংলা তৈরিকৃত সর্বকালের সর্বশ্রেষ্ঠ বিশটি বাংলা গানের তালিকায় রয়েছে তার লেখা তিনটি গান।
গাজী মাজহারুল আনোয়ার ১৯৪৩ সালের ২২শে ফেব্রুয়ারি কুমিল্লার দাউদকান্দি থানার তালেরছেও গ্রামের সম্ভ্রান্ত মিয়া বাড়িতে জন্মগ্রহণ করেন। 
২০ হাজার গানের রচয়িতা গাজী মাজহারুল আনোয়ার ১৯৬৪ সাল থেকে রেডিও পাকিস্তানে গান লেখা শুরু করেন। পাশাপাশি বাংলাদেশ টেলিভিশনের জন্মলগ্ন থেকেই নিয়মিত গান ও নাটক রচনা করেন। প্রথম চলচ্চিত্রের জন্য গান লেখেন ১৯৬৭ সালে "আয়না ও অবশিষ্ট" চলচ্চিত্রের জন্য। ১৯৬৭ সালে চলচ্চিত্রের সাথে যুক্ত হওয়ার পর থেকে কাহিনী, চিত্রনাট্য, সংলাপ ও গান লেখাতেও দক্ষতা দেখান তিনি। তার পরিচালিত প্রথম চলচ্চিত্র "নান্টু ঘটক" ১৯৮২ সালে মুক্তি পায়। তার পরিচালিত চলচ্চিত্রের সংখ্যা ৪১ টি।
গাজী মাজহারুল আনোয়ার বাংলাদেশ জাতীয়তাবাদী সাংস্কৃতিক সংগঠন (জাসাস) এর সাবেক সভাপতি এবং বিএনপি চেয়ারপার্সনের উপদেষ্টা ছিলেন।
গাজী মাজহারুল আনোয়ার ২০০২ সালে একুশে পদক এবং ২০২১ সালে সংস্কৃতিতে স্বাধীনতা পুরস্কার লাভ করেন। স্বাধীনতা যুদ্ধে বিশেষ অবদানের জন্য তিনি স্বাধীন দেশের সর্বপ্রথম পুরস্কার "বাংলাদেশ প্রেসিডেন্ট গোল্ড মেডেল অ্যাওয়ার্ড" লাভ করেন। পাঁচবার জাতীয় চলচ্চিত্র পুরস্কার, একাধিকবার বাচসাস পুরস্কার, বিজেএমই অ্যাওয়ার্ড, ডেইলি স্টার কর্তৃক লাইফ টাইম অ্যাওয়ার্ডসহ তার অর্জিত পুরস্কারের সংখ্যা ১১০।
বিভব দ্বিগুণিতক

বিভব দ্বিগুণিতক () হলো একটি বিশেষ ধরনের তড়িৎ বর্তনী যা ইনপুট বিভবের মাধ্যমে ক্যাপাসিটর চার্জ করে ও বিশেষভাবে তা চালু ও বন্ধ করা হয় যেন আদর্শ ক্ষেত্রে আউটপুট বিভব ইনপুট বিভবের ঠিক দ্বিগুণ হয়। 
সহজভাবে বললে এই সার্কিট টি রেক্টিফায়ারের একটি গঠন মাত্র, যা ইনপুট হিসাবে এসি ভোল্টেজ গ্রহণ করে এবং আউটপুটে দ্বিগুণ ডিসি ভোল্টেজ প্রদান করে। 
সুইচিং উপাদান হিসাবে সাধারণ ডায়োড ব্যবহার করা হয় এবং সেগুলি ইনপুটের এসি ভোল্টেজ দ্বারা পরিচালিত হয়। এই পদ্ধতিতে ডিসি-টু-ডিসি ভোল্টেজ ডাবলার সুইচিং করা যায় না, বরং সুইচিং নিয়ন্ত্রণের জন্য আলাদা একটি ড্রাইভিং সার্কিট প্রয়োজন হয়।
ইনায়েতউল্লাহ খান

ইনায়েতউল্লাহ খান সেরাজ (২০ অক্টোবর ১৮৮৮ – ১২ আগস্ট ১৯৪৬) ১৯২৯ সালের জানুয়ারী মাসে তিন দিনের জন্য আফগানিস্তানের বাদশাহ ছিলেন। তিনি প্রাক্তন আফগান আমীর হাবিবউল্লাহ খানের পুত্র ছিলেন। হাবিবউল্লাহ কালাকানির সিংহাসন দখলের ফলে তার সংক্ষিপ্ত রাজত্বকাল শেষ হয়।
১৯২৯ খ্রিষ্টাব্দের ১৪ জানুয়ারি মধ্যরাতে আমানউল্লাহ খান তার বড় ভাই ইনায়েতউল্লাহ খানের হাতে ক্ষমতা হস্তান্তর করে কান্দাহারের পথে কাবুল থেকে পালানোর চেষ্টা করেন। হাবিবউল্লাহ কালাকানির অনুসারীরা তাঁকে ধাওয়া করে, তবে তিনি পালাতে সক্ষম হন।
আমানউল্লাহ খানের প্রস্থানের পর হাবিবউল্লাহ কালাকানি বাদশাহ ইনায়েতউল্লাহ খানকে আত্মসমর্পণ বা যুদ্ধ যেকোনো একটা বেছে নেয়ার জন্য চিঠি লেখেন। ইনায়েতউল্লাহ খান উত্তর দেন যে তিনি কখনো বাদশাহ হতে চাননি। তিনি সিংহাসন ত্যাগে রাজি হন। এরপর হাবিবউল্লাহ কালাকানি এর বাদশাহ হন। ইনায়েতউল্লাহ খান এরপর বিমানযোগে কাবুল ত্যাগ করেন। বাকি জীবন তিনি নির্বাসনে কাটিয়েছিলেন।
মুহাম্মদ আল-মাহদি আস-সেনুসি

মুহাম্মাদ আল-মাহদি বিন সাইয়িদ মুহাম্মাদ আস-সানুসি () যিনি সাইয়িদ মুহাম্মদ ইবনে মুহাম্মদ ইবনে মুহাম্মদ আল-মাহদি আল-সানুসি নামেও পরিচিত (১৮৪৪ - ১৯০২) ছিলেন ১৮৫৯ থেকে ১৯০২ সাল পর্যন্ত সানুসি তরিকার সর্বো‌চ্চ নেতা।
মুহাম্মদ আল-মাহদি ছিলেন সেনুসি তরিকার প্রতিষ্ঠাতা মুহাম্মদ ইবনে আলি আস-সেনুসির পুত্র। তিনি উত্তর সিরেনাইকার বাইদায় জন্মগ্রহণ করেছেন। এটি বর্তমানে লিবিয়ার অন্তর্গত। পিতার মৃত্যুর পর ১৮৫৯ খ্রিষ্টাব্দে তিনি তার উত্তরসুরি হন। ১৮৫৬ খ্রিষ্টাব্দে উসমানীয়রা সেনুসিদের বাইদা উপকূল ত্যাগ করে মরুভূমির দিকে জাগবুব গ্রামের দিকে চলে যেতে বাধ্য করে। সেখানে তারা ইসলামি বিশ্ববিদ্যালয়, মসজিদ ও প্রাসাদ গড়ে তোলেন। পরবর্তীকালের সেনুসি নেতা ও লিবিয়ার বাদশাহ প্রথম ইদ্রিস এখানে জন্মগ্রহণ করেছিলেন।
১৮৯৫ খ্রিষ্টাব্দে উসমানীয়রা পুনরায় সেনুসিদেরকে দক্ষিণে কুফরা মরূদ্যানে চলে যেতে বাধ্য করে। কুফরায় আল-মাহদি এল তাগ গ্রাম প্রতিষ্ঠা করেছিলেন। এখানে জাওয়িয়া ও মসজিদ গড়ে তোলা হয়। এখানে তার মাজার অবস্থিত তাই সেনুসি সদস্যদের কাছে এল-তাগ পবিত্র বিবেচিত হয়।
আল-মাহদির নেতৃত্বে সেনুসি তরিকা প্রভাব ও বিস্তার দক্ষিণে আওদাই অঞ্চল ও চাদ হ্রদ অঞ্চলে বৃদ্ধি পায়। সাহিল ও মাগরেবের বাণিজ্যিক কাফেলাগুলোর আগমনের কারণে কুফরার মরূদ্যান বাণিজ্যের কেন্দ্র হয়ে উঠে। বণিকরা সেনুসি ধারণাকে দক্ষিণে দারফুর ও কানেম অঞ্চলসহ বিভিন্ন প্রত্যন্ত অঞ্চলে ছড়িয়ে দিয়েছিলেন।
রাজীব ভট্টাচার্য

রাজীব ভট্টাচার্য একজন ভারতীয় বাঙ্গালি পর্বতারোহী। ইনি এভারেস্ট পর্বতশৃঙ্গ আরোহণকারী অসামরিক ভারতীয় বাঙ্গালি এবং এভারেস্ট পর্বতশৃঙ্গ ছাড়াও আরও দুটি আট হাজারী পর্বতশৃঙ্গ সফল ভাবে আরোহণ করেন।
রাজীব ভট্টাচার্য বরানগর বিদ্যামন্দির বিদ্যালয় থেকে ১৯৯০ সালে দশম ক্লাস(মাধ্যমিক) পাশ করেন। তারপর তিনি ওই বিদ্যালয় থেকে দুই বছর পর ১৯৯২ সালে উচ্চমাধ্যমিক পাশ করেন।
আমনদামন নদী

আমনদামন নদী বাংলাদেশের ঠাকুরগাঁও জেলার বালিয়াডাঙ্গি উপজেলার একটি নদী। আমনদামন নদীর প্রবাহিত পথের দৈর্ঘ্য ১১ কিলোমিটার, প্রস্থ ৭০ মিটার এবং গভীরতা ৩.৫ মিটার। এই নদী অববাহিকার আয়তন ৩৩ বর্গকিলোমিটার।
আমনদামন নদী বাংলাদেশের ঠাকুরগাঁও জেলার বালিয়াডাঙ্গি উপজেলার বেলহারা বিল থেকে উৎপন্ন হয়ে একই উপজেলার নাগর নদীতে পতিত হয়েছে। নদীটির পানিপ্রবাহ মৌসুমি প্রকৃতির। মার্চ-এপ্রিল মাসে পানিপ্রবাহ থাকে না। বর্ষার মৌসুমে আগস্ট মাসে বেশি পানিপ্রবাহ থাকে। তখন এই নদীতে পানিপ্রবাহের মাত্রা হয় ২ ঘনমিটার/সেকেন্ড। আর নদীর পানির গভীরতা হয় ৩.৫ মিটার। এই নদীটি জোয়ারভাটা প্রভাবিত নয়।
কাওয়া

কাওয়া (বৈজ্ঞানিক নাম: Euploea core(Cramer)) যার শরীর ও ডানা গাঢ় খয়েরি রঙের, ডানার প্রান্তে সাদা তিলক দেখা যায়। এরা মাঝারি আকারের প্রজাপতি। এরা নিমফ্যালিডি পরিবারের সদস্য এবং 'ডানায়িনি' উপগোত্রের অন্তর্ভুক্ত।
কাওয়ার উপপ্রজাতিগুলি হল নিম্নরূপ ঃ-
প্রসারিত অবস্থায় কাওয়ার ডানার আকার ৮৫-৯৫ মিলিমিটার দৈর্ঘ্যের হয়।
এই প্রজাপতিটি ভারতের প্রায় সর্বত্র দেখা যায়। হিমালয়ের ৮০০০ফুট উচ্চতা পর্যন্ত এদের দেখা যায়। এছাড়া শ্রীলঙ্কা, নেপাল, মায়ানমার, দক্ষিণ ও দক্ষিণ-পূর্ব এশিয়ার বিস্তীর্ণ অঞ্চলে এদের পাওয়া যায়।
কাওয়ার ডানার ওপর-পিঠ তুলনায় বেশি গাঢ় খয়েরি বা চকোলেট বর্ণের। পিঠের ডানার দুই পাশে প্রান্ত বরাবর সাদা তিলকের রেখা দেখা যায়, দুটি সারি জুড়ে। প্রান্তের দিকের সারির সাদা তিলকগুলি ছোট এবং গোলাকার হয়। সামনের ডানার নিচের দিকে একটা সাদা বিন্দু আছে।
এদের প্রায় সব জায়গায় দেখা যায়।
ডানা না নাড়িয়ে অনেকক্ষণ হাওয়ায় ভেসে থাকতে পারে।
এই শূককীট "Apocynaceae", "Asclepiadaceae", "Moraceae" (ডুমুর), "Rubiaceae", "Ulmaceae" প্রজাতি এবং "Aphananthe cuspidata", "Asclepias curassavica", "Asclepias guadeloupe", "Asclepias syriaca", "Calotropis gigantea", "Carissa ovata", "Cerbera manghas", "Cryptolepis pauciflora", "Cryptolepis sinensis", "Cryptostegia madagascariensis", "Cynanchum carnosum", (বট)"Ficus benghalensis", "Ficus benjamina", "Ficus hederacea", "Ficus microcarpa", "Ficus obliqua", "Ficus pandurata", "Ficus platypoda", "Ficus pyriformis", (জগডুমুর)"Ficus racemosa", "Ficus religiosa", "Ficus rubiginosa", "Ficus variolosa", "Gomphocarpus fruticosus", "Gymnanthera oblonga", "Hemidesmus indicus", "Holarrhena pubescens", "Hoya australis", "Ichnocarpus frutescens", "Marsdenia australis", "Marsdenia rostrata", "Marsdenia suaveolens", "Nerium indicum", (করবী)"Nerium oleander", "Parsonsia alboflavescens", "Parsonsia straminea", "Plumeria acuminata", "Sarcostemma australe", "Secamone elliptica", "Streblus asper", "Toxocarpus wightianus", "Trachelospermum bowringii", "Tylophora indica" ইত্যাদি গাছের পাতার রসালো অংশ আহার করে।
ফাজি লজিক

ফাজি লজিক এমন একটি যুক্তি ব্যবস্থা যেখানে কোন সমস্যার সমাধান ১ অথবা ০ ছাড়াও আরো বিভিন্ন উপায়ে দেওয়া যায়। বাইনারি ব্যাবস্থায় একটি সমস্যার সমাধান 'হ্যাঁ' অথবা 'না' - এই দু'টি উপায়ে দেয়া যায়। কিন্তু ফাজি লজিকে একটি সমস্যার সমাধান দুইয়ের অধিক উপায়ে দেওয়া যায়। উদাহরণস্বরূপ, যদি প্রশ্ন করা হয় 'এখন কি রাত?' বাইনারী ব্যবস্থায় উত্তর হবে - 'হ্যাঁ' অথবা 'না'; অন্যদিকে, ফাজি লজিকে হ্যাঁ অথবা না ছাড়াও আরো উত্তর হতে পারে - মধ্যরাত, শেষরাত, সুবহে সাদিক ইত্যাদি।
১৯৬৫ সাথে সর্বপ্রথম ফাজি লজিক সম্পর্কে ধারণা দেন লতফি জাদেহ। তিনি একজন ইরানি ও আজারবাইজানী বংশোদ্ভূত মার্কিন কম্পিউটার বিজ্ঞানী।
লতফি জাদেহকে ফাজি লজিকের জনক বলা হয়। তবে ফাজি লজিক ১৯২০-এর দশকে রচিত হয়েছে, অসীম মূল্যবান যুক্তি হিসেবে- বিশেষ করে উকাসিউইচ এবং টারস্কি রচিত।
ফাজি লজিকের ব্যবহার সর্বপ্রথম হয় জাপানে। বর্তমানে ফাজি লজিক পানির মান নিয়ন্ত্রণ, স্বয়ংক্রিয় রেল নিয়ন্ত্রণ, লিফট নিয়ন্ত্রণ, পারমাণবিক চুল্লি নিয়ন্ত্রণসহ গুরুত্বপূর্ণ নানা ক্ষেত্রে ব্যবহার হচ্ছে।
IF temperature IS very cold THEN stop fan
IF temperature IS cold THEN turn down fan
IF temperature IS normal THEN maintain fan
IF temperature IS hot THEN speed up fan
NOT x = (1 - truth(x))
x AND y = minimum(truth(x), truth(y))
x OR y = maximum(truth(x), truth(y))
x AND y = x*y
x OR y = 1-(1-x)*(1-y)
x OR y = NOT( AND( NOT(x), NOT(y) ) )
x OR y = NOT( AND(1-x, 1-y) )
x OR y = NOT( (1-x)*(1-y) )
x OR y = 1-(1-x)*(1-y)
x OR y = NOT( AND( NOT(x), NOT(y) ) )
x OR y = NOT( AND(1-x, 1-y) )
x OR y = NOT( (1-x)*(1-y) )
x OR y = 1-(1-x)*(1-y)
নৈহাটি জংশন রেলওয়ে স্টেশন

নৈহাটি জংশন রেলওয়ে স্টেশন হল শিয়ালদহ-রাণাঘাট রেলপথ ও নৈহাটি-ব্যান্ডেল লিঙ্কের একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগনা জেলায় অবস্থিত। এই স্টেশনটি নৈহাটি ও আশেপাশের অঞ্চলকে পরিষেবা প্রদান করে। এটি ভারতের সবচেয়ে পরিচ্ছন্ন স্টেশনগুলির মধ্যে একটি। বিশেষত ঝা চকচকে অত্যাধুনিক ভূগর্ভস্থপথটি ( Subway) নৈহাটি স্টেশনের গর্বের বিষয় হয়ে দাড়িয়েছে। এর পূর্ববর্তী স্টেশন হল কাঁকিনাড়া রেলওয়ে স্টেশন।
১৮৬২ সালে ইস্টার্ন বেঙ্গল রেলওয়ের কলকাতা (শিয়ালদহ)-কুষ্টিয়া লাইনটি খুলে দেওয়া হয়। ইস্টার্ন বেঙ্গল রেলওয়ে হুগলি নদীর পূর্ব পাড়ে রেল পরিষেবা প্রদান করত। এই অঞ্চল সেই সময় অবিভক্ত ছিল।
১৮৮৭ সালে জুবিলি সেতু খুলে দেওয়া হলে নৈহাটি হাওড়া-বর্ধমান প্রধান রেলপথের ব্যান্ডেল স্টেশনের সঙ্গে যুক্ত হয়।
শিয়ালদহ-রানাঘাট সেক্টরটি ১৯৬৩-৬৪ সালে এবং ব্যান্ডেল-নৈহাটি লিঙ্ক ১৯৬৫-৬৬ সালে বৈদ্যুতিকরণ করা হয়।
নৈহাটির ক্যারেজ ও ওয়াগন ডিপোটি এয়ার ও ভ্যাকুওম ব্রেক পরীক্ষা এবং সিক লাইন মেরামতির কাজ করে। বাংলাদেশ-গামী ট্রেনগুলিকে এখানে পরীক্ষা ও মেরামত করা হয়।
২০১২-১৩ সালের রেল বাজেটে নৈহাটিতে একটি নতুন কোচিং টার্মিনাল স্থাপনের প্রস্তাব দেওয়া হয়েছিল। বঙ্কিমচন্দ্র চট্টোপাধ্যায়ের স্মরণে একটি জাদুঘরের প্রস্তাবও দেওয়া হয়েছিল। 
ভারতীয় রেল নৈহাটি রেলওয়ে স্টেশনের কাছে একটি মাল্টিফাংশনাল কমপ্লেক্স স্থাপনের পরিকল্পনা করেছে যাতে রেলপথ ব্যবহারকারীরা দোকান, ফুড স্টল ও রেস্তোরাঁ, বুক স্টল, টেলিফোন বুথ, ওষুধ ও মনিহারি দোকানের সুবিধা পেতে পারেন।
হুগলি নদীর উপর ২০৭ কোটি টাকা ব্যয়ে একটি নতুন দীর্ঘ সেতু নির্মিত হয়েছে । এই সেতুটি ১৮৮৭ সালে নির্মিত জুবিলি সেতুর পরিবর্ত হিসেবে ব্যবহৃত হচ্ছে ।
শিলিগুড়ি টাউন রেলওয়ে স্টেশন

শিলিগুড়ি টাউন রেলওয়ে স্টেশন হল ভারতের পশ্চিমবঙ্গ রাজ্যের দার্জিলিং জেলার শিলিগুড়ি শহরে রেল-পরিষেবা প্রদানকারী তিনটি রেলওয়ে স্টেশনের অন্যতম (অন্য দুটি স্টেশন হল শিলিগুড়ি জংশন রেলওয়ে স্টেশন ও নিউ জলপাইগুড়ি রেলওয়ে স্টেশন)।
১৮৭৮ সালে কলকাতা (পরবর্তীকালে শিয়ালদহ স্টেশন) স্টেশন থেকে দুটি ধাপে রেল যোগাযোগ স্থাপিত হয় - কলকাতা থেকে পদ্মা নদীর দক্ষিণ পাড়ে দামুকেয়া ঘাট পর্যন্ত ব্রড গেজ লাইন এবং নদীপথে এপারে সে শিলিগুড়ি পর্যন্ত লাইন। ১৮৮১ সালে ন্যারো গেজ শিলিগুড়ি-দার্জিলিং লাইনটি যুক্ত হয়। ১৯২৬ সালে হার্ডিঞ্জ সেতু নির্মিত হল সমগ্র কলকাতা-শিলিগুড়ি লাইনটি ব্রড গেজে রূপান্তরিত করা হয়। ১৯৪৭ সালে দেশভাগ হলে লাইনটি খণ্ডিত হয়ে পড়ে। কারণ, এই লাইনের একটি বৃহৎ অংশ পূর্ব পাকিস্তানের অন্তর্ভুক্ত হয়।
স্বাধীন ভারতে বারসোই ও কিশানগঞ্জ (যথাক্রমে মিটার গেজ ও ন্যারো গেজ লাইন) স্টেশনের মাধ্যমে আপৎকালীন যোগাযোগরক্ষাকারী বন্দ্যোবস্ত করা হ্য। ১৯৪৯ সালে নতুন শিলিগুড়ি জংশন রেলওয়ে স্টেশন এবং ১৯৬১ সালে নতুন ব্রড গেজ নিউ জলপাইগুড়ি জংশন রেলওয়ে স্টেশন গঠিত হয়।
এখানে, এই রেলওয়ে স্টেশন এ বহু বিখ্যাত ঐতিহাসিক ব্যক্তিত্বের পা পড়েছিল, কথিত আছে বাঘাযতীন (যতীন্দ্র নাথ মুখার্জী) এই স্টেশন-এ একসঙ্গে চার গোৱা সিপাহিদের সঙ্গে একাই লড়াই করে কাত করে দিয়েছিলেন।
বিশ্বকবি রবীন্দ্রনাথ ঠাকুর, তার মংপু এর বাড়ী যাওয়ার সময় এই স্টেশন এই পদার্পণ করতেন।
নেতাজী সুভাষ, দেশবন্ধু চিত্তরঞ্জন এবং আরও বহু মানুষের পদধূলি ধন্য এই স্টেশন এখন নীরব হয়ে পড়ে রয়েছে।
হাবিবউল্লাহ খান

হাবিবউল্লাহ খান (৩ জুন ১৮৭২ – ২০ ফেব্রুয়ারি ১৯১৯) ছিলেন আফগানিস্তানের আমির। ১৯০১ থেকে ১৯১৯ খ্রিষ্টাব্দ পর্যন্ত তিনি আমির ছিলেন। তিনি উজবেকিস্তানের সমরকন্দে জন্মগ্রহণ করেছেন। তিনি ছিলেন তার পিতা আমির আমির আবদুর রহমান খানের জ্যেষ্ঠ পুত্র।
হাবিবউল্লাহ খান আফগানিস্তানকে আধুনিক করতে চেয়েছিলেন। তিনি আফগানিস্তানে আধুনিক চিকিৎসা ও প্রযুক্তি স্থাপনের প্রচেষ্টা চালান। ১৯০৩ খ্রিষ্টাব্দে হাবিবউল্লাহ খান হাবিবিয়া উচ্চ বিদ্যালয় স্থাপন করেন। এছাড়া তিনি সামরিক একাডেমি প্রতিষ্ঠা করেছিলেন। দেশে তিনি সংস্কার কার্যক্রম চালান। তিনি আইন ব্যবস্থার সংস্কার করেন এবং অনেক কঠোর শাস্তির প্রথা বন্ধ করেন। তবে তার অন্যতম প্রধান উপদেষ্টা শাহজাদা আবদুল লতিফকে ধর্মত্যাগের অভিযোগে মৃত্যুদণ্ড দেয়া হয়েছিল। তাকে কাবুলে পাথর ছুড়ে হত্যা করা হয়। অন্যান্য সংস্কারের মধ্যে ছিল দমনমূলক অভ্যন্তরীণ গোয়েন্দা ব্যবস্থা ভেঙে দেয়া।
প্রথম বিশ্বযুদ্ধে উসমানীয় ও জার্মান পক্ষ আফগানিস্তানকে নিজেদের দলে আনার প্রচেষ্টা চালালেও তিনি আফগানিস্তানকে নিরপেক্ষ অবস্থায় রাখতে সক্ষম হন। তিনি ব্রিটিশ ভারতের সাথে উত্তেজনা কমিয়ে আনেন। ১৯০৫ খ্রিষ্টাব্দে এ জন্য মিত্রতা চুক্তি স্বাক্ষরিত হয় এবং ১৯০৭ খ্রিষ্টাব্দে তিনি সরকারি সফরে যান।
১৯১৯ খ্রিষ্টাব্দের ২০ ফেব্রুয়ারি লাগমান প্রদেশে শিকারের সময় হাবিবউল্লাহ খান নিহত হন। তার ভাই নাসরুল্লাহ খান এরপর তার উত্তরসুরি হন। তিনি মাত্র একসপ্তাহ ক্ষমতায় ছিলেন। এরপর তিনি হাবিবউল্লাহ খানের তৃতীয় সন্তান আমানউল্লাহ খান কর্তৃক ক্ষমতাচ্যুত ও বন্দী হন।
ছোট ঢেপা নদী

ছোট ঢেপা নদী বাংলাদেশের ঠাকুরগাঁও ও দিনাজপুর জেলার একটি নদী। ছোট ঢেপা নদীর প্রবাহিত পথের দৈর্ঘ্য ৪৮ কিলোমিটার, গড় প্রস্থ ৫০ মিটার এবং গভীরতা ২ মিটার। এই নদী অববাহিকার আয়তন ৮০ বর্গ কিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক ঘিরনাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৪৫।
ছোট ঢেপা নদী বাংলাদেশের ঠাকুরগাঁও জেলার সদর উপজেলার আউলিয়াপুর ইউনিয়নের সাসলাপিয়াল বিল থেকে উৎপন্ন হয়েছে। অতঃপর এই নদী দিনাজপুর জেলাধীন বীরগঞ্জ উপজেলার নিজপাড়া ইউনিয়নের ঢেপা নদীতে পতিত হয়েছে। নদীটির পানিপ্রবাহ মৌসুমি প্রকৃতির। বর্ষা মৌসুমে পর্যাপ্ত পরিসরে পানি প্রবাহিত হয়। এ নদীর ভাটি এলাকার কিছু অংশ ভাঙনপ্রবণ। শুষ্ক মৌসুমে নদীর উজান এলাকা পুরোপুরি শুকিয়ে যায়।
রেউনিওঁ জাতীয় মহিলা ফুটবল দল

রেউনিওঁ জাতীয় মহিলা ফুটবল দল আফ্রিকার ফরাসী দ্বীপ রেউনিয়ের একটি জাতীয় ফুটবল দল। এটি ফিফার কোন সদস্য দেশ নয়। তারা মরিশাস, জিম্বাবুয়ে, উগান্ডা, দক্ষিণ আফ্রিকা এবং মিশরের সাথে আন্তর্জাতিক ম্যাচ খেলেছে। রেউনিওয়ে মহিলাদের জন্য দুটি লীগ অনুষ্ঠিত হয়ে থাকে। তারাও আফ্রিকার অন্যান্য দেশের মতই বিভিন্ন উন্নয়ন সমস্যার সম্মুখিন।
রেউনিওঁ ফিফা স্বীকৃত জাতীয় দল নয়। ২০০০ সালে তারা আফ্রিকা মহিলা চ্যাম্পিয়নশীপে অংশগ্রহণ করে। বাছাইপর্বে তারা মিশরকে ৫-৪ গোলের ব্যবধানে পরাজিত করে মূলপর্বে খেলার যোগ্যতা অর্জন করে। চ্যাম্পিয়নশীপের প্রথম খেলায় রেউনিওঁ দক্ষিণ আফ্রিকার মোকাবেলা করে এবং তাতে ০-৩ গোলে হেরে যায়। দ্বিতীয় ম্যাচেও জিম্বাবুয়ের কাছে ১-২ ব্যবধানে হেরে যায়। তৃতীয় ও শেষ ম্যাচে উগান্ডার মোকাবেলা করে এবং ১-২ গোলে হেরে গিয়ে প্রতিযোগিতা থেকে বিদায় নেয়।
ট্রেন্ট মিল্টন

ট্রেন্ট মিল্টন ( জন্ম: ৪ মে ১৯৭২) একজন ৪১ বছর বয়সী অস্ট্রেলীয় প্যারালিম্পিক স্নোবোর্ড খেলোয়াড়। তিনি ২০১৪ সালে রাশিয়ার সোচিতে অনুষ্ঠিত শীতকালিন প্যারালিম্পিকে অস্টেলিয়ার হয়ে অংশগ্রহণ করেন। তিনি একাধারে সার্ফিং, স্নোবোর্ড, প্যাডল বোর্ডার, মটরক্রস এবং মাউন্টেনবাইকার ছিলেন। একটি মটরসাইকেল দুর্ঘনায় তিনি তার ডান পায়ের নিচের অংশ হারান এবং পরে তিনি প্যারালিম্পিকের স্নোবোর্ডিংয়ে যোগ দেন। মাত্র ১৮ মাস ট্রেনিংয়ের পরে তার আন্তর্জাতিক অভিষেক হয়। প্রথম মৌসুম শেষে তিনি ৫ম ও ৬ষ্ঠ স্থান অর্জন করেন। তিনি পুরুষদের প্যারা-স্নোবোর্ড ক্রসের ২০তম সমাপ্তকারী।
মিল্টন অস্ট্রেলিয়ার নিউ সাউথ ওয়েলস অঙ্গরাজ্যের নিউক্যাস্টলে ১৯৭২ সালের ৪ মে জন্মগ্রহণ করেন। তিনি বর্তমানে নিউ সাউথ ওয়েলসের লেক ক্যাথ-এ বসবাস করছেন। ২০১১ সালের ৫ মার্চ তিনি কাজ শেষে থেকে বাড়ি ফেরার পথে পোর্ট ম্যাককুরিতে একটি মটরসাইকেল দুর্ঘনার সম্মুখিন হন, যাতে তার ডান পায়ের নিচের অংশ ছিড়ে যায় এবং তিনি মস্তিকে আঘাত পান। তার ডান হাত ঝুলিয়ে ছিল, ফলে ডাক্তারগন তার উভয় হাত কেটে ফেলার সিদ্ধান্ত নেয়। কিন্তু পরে তা করতে হয়নি, পিছনে ইস্পাতে প্লেট বাধিয়ে দিয়ে হাত দুটি রক্ষা করতে সক্ষম হয়। এছাড়াও তিনি আঘাতে কারণে স্মৃতি হারিয়ে ফেলেন এবং প্রায় এক বছর সময় লাগে ঠিক হতে।
দুর্ঘটনার আগে তিনি একজন সার্ফিং, স্নোবোর্ড, প্যাডল বোর্ডার, মটরক্রস এবং মাউন্টেনবাইকার ছিলেন। দুর্ঘটনার পরে তিনি আগের জীবনধারা বজায় রাখতে প্যারা-স্নোবোর্ডিং শুরু করেন। এ সম্পর্কে মিল্টন বলেন- "আমি আমার শরীরের সাথে সম্পর্ক ফিরে পেতে চাই যা আমার আঘাতের পূর্বে ছিল"। তার শীতকালিন প্যারালিম্পিকে অংশগ্রহণের লক্ষে পুর্নবাসন একটি গুরুত্বপূর্ণ ভূমিকা পালন করেছে।
মিল্টন ১৬ থেকে ৩২ বছর বয়স পর্যন্ত একজন পেশাদার স্নোবোর্ডার ছিলেন। শীকালীন প্যারালিম্পিকে স্নোবোর্ডিং যুক্ত করলে, ২০১৪ সালের শীতকালীন প্যারালিম্পিকে অংশগ্রহণের সিদ্ধান্ত নেয়। অস্ট্রেলিয়ার প্যারালিম্পিক স্নোবোর্ড কোচ পিটার হিগিন্সের সহায়তায় তিনি মাত্র ১৮ মাসের প্রশিক্ষণে আন্তর্জাতিক প্রতিযোগিতায় অংশগ্রহণে সক্ষম হন। প্রথম মৌসুম শেষে তিনি ৫ম ও ৬ষ্ঠ স্থান অর্জন করেন। বিশ্ব প্যারা-স্নোবোর্ড রেঙ্কিংয়ে তিনি অবস্থান ২০তম স্থান অর্জন করেন। ফ্লুর কারণে তিনি ২০১৩ সালে অনুষ্ঠিত প্যারালিম্পিকের টেস্প ইভেন্ট থেকে নাম প্রত্যাহার করে নিতে বাধ্য হন। ২০১৪ শীতকালীন প্যারালিম্পিকে অংশগ্রহণকারী অস্ট্রেলীয় প্রতিযোগীদের মধ্যে ৪১ বছর বসয়ী মিল্টন ছিলেন সবচেয়ে বয়স্ক খেলোয়াড়। তিনি পুরুষদের প্যারা-স্নোবোর্ড ক্রস ২০তম সমাপ্তকারী।
আমানউল্লাহ খান (দ্ব্যর্থ‌তা নিরসন)

আমানউল্লাহ খান (১৮৯২–১৯৬০) আফগানিস্তানের একজন শাসক ছিলেন; (১৯১৯–১৯২৯ শাসনকাল)।
আমানউল্লাহ খান নামটি থেকে নিম্নের সমজাতীয় শব্দগুলি উল্লেখ করতে পারে:
জোতবানী ইউনিয়ন

জোতবানী ইউনিয়ন বিরামপুর উপজেলার অন্তর্গত একটি প্রশাসনিক এলাকা। এর আয়তন ৩৬.৬০ বর্গ কিলোমিটার।
২০১১ সালের বাংলাদেশ আদমশুমারি অনুসারে, জোতবানী ইউনিয়ন এর জনসংখ্যা ১১,৩৮৭ এবং এর শিক্ষার হার ৭০%।
জোতবানী ইউনিয়নের মোট আয়তন ৯০৩৮ একর।
জোতবানী ইউনিয়নের অর্থনীতি প্রধানত কৃষি ভিত্তিক উৎপাদনের উপর নির্ভরশীল। এখানকার অধিকাংশ লোকজন শিক্ষকতা পেশায় জড়িত। এখানকার প্রধান প্রধান শিল্পকারখানা গুলোও ধান সহ কৃষিভিত্তিক বিভিন্ন পন্যের উপর নির্ভর করে গড়ে উঠেছে এবং এর মধ্যে চাল, গম, ভুট্টা, আলু, বেগুন ও টমেটো অন্তর্ভুক্ত। এছাড়াও গাভির খামার আছে।
এই ইউনিয়নে একটি মহাবিদ্যালয় (কেটরাহাট কলেজ) এবং কয়েকটি মাধ্যমিক উচ্চ বিদ্যালয় আর কয়েকটি সরকারি ও বেসরকারি প্রাইমারি স্কুল রয়েছে।
জোতবানী ইউনিয়নের অর্থনীতি মূলত কৃষিনির্ভর উত্পাদনের উপর নির্ভর করে।জোতবানী ইউনিয়নের বিপুল শতাংশ লোক কৃষিভিত্তিক পণ্যের উপর নির্ভর করে।প্রধান শিল্পে চাল প্রক্রিয়াজাতকরণ মিলগুলিও অন্তর্ভুক্ত রয়েছে।জেলায় জমি ও শস্যের মধ্যে রয়েছে চাল, গম, ভুট্টা, আলু, বেগুন এবং টমেটো ।
বনি অ্যান্ড ক্লাইড

বনি এলিজাবেথ পার্কার (অক্টোবর ১, ১৯১০ – মে ২৩, ১৯৩৪) এবং ক্লাইড চেস্টনাট ব্যারো এছাড়াও পরিচিত ক্লাইড চ্যাম্পিয়ন ব্যারো (মার্চ ২৪, ১৯০৯ – মে ২৩, ১৯৩৪) ছিলেন দুজন অপরাধী, যারা মহা মন্দার সময়ে তাদের গ্যাং সমেত মধ্য যুক্তরাষ্ট্র ভ্রমণ করেন এবং ডাকাতি ও মানুষ হত্যা করেছিলেন। কখনও কখনও, kfclv গ্যাংয়ে বাক ব্যারো, ক্ল্যান্চ ব্যারো, রেমন্ড হ্যামিলটন, ডব্লিও. ডি. জোন্স, জো পামার, রালফ ফল্ট্স, এবং হেনরি মেটভ্যান যুক্ত হয়েছিলেন। তাদের কীর্তিকলাপ ১৯৩১ এবং ১৯৩৫ সালের মধ্যে, "জন শত্রুর যুগের" সময়ে আমেরিকান জনসাধারণের মনোযোগআকর্ষণ করতে সমর্থ হয়। যদিও তারা তাদের ডজনখানিক বা তারও বেশি ব্যাংক ডাকাতি এবং ব্যারোর ছোট দোকান বা গ্রামীণ গ্যাস স্টেশন লুঠের কারণে আজও আজও পরিচিত। অন্তত নয়জন পুলিশ কর্মকর্তা ও বিভিন্ন স্থানীয়দের মতে গ্যাংটি নিহত হয়েছে বলে ধারণা করা হয়। শেষমুহূর্তে দম্পতিটি আইন কর্মকর্তাদের অতর্কিতে আক্রমণের কারেণে বেইনভিল প্যারিশ, লুইসিয়ানার সালিস শহরের কাছে নিহত হয়। তাদের খ্যাত এবং প্রভাব পরবর্তীকালে মার্কিন পপ লোকসাহিত্যিক আর্থার পেন পরিচালিত ১৯৬৭ সালের "বনি অ্যান্ড ক্লাইড" চলচ্চিত্র মাধ্যমে পুনর্জাগরিত হয়, যেখানে ফায়ে ডুনাওয়ে এবং ওয়ারেন বিটি এই জুটিতে অভিনয় করেছিলেন।
টীকা
গ্রন্থতালিকা
হরিপুর পাইলট উচ্চ বিদ্যালয়

হরিপুর পাইলট উচ্চ বিদ্যালয় () বাংলাদেশের ঠাকুরগাঁও জেলার হরিপুর উপজেলা সদরে অবস্থিত একটি শিক্ষাপ্রতিষ্ঠান। বিদ্যালয়টি ১৯৩৬ সালে প্রতিষ্ঠিত হয়।
হরিপুর পাইলট উচ্চ বিদ্যালয়টি প্রথমে ১৯৩৬ সনে স্থানীয় জমিদার জগেন্দ্র নারায়ণ রায় চৌধুরী ও নগেন্দ্র বিহারী রায় চৌধুরী কর্তৃক 'Middle English School' নামে ১ম থেকে ৬ষ্ঠ শ্রেণী পর্যন্ত পাঠদানের উদ্দেশ্যে প্রতিষ্ঠা লাভ করে। পরে ১৯৪৪ সন থেকে বিদ্যালয়টি জমিদারদের নামে 'Haripur R.J. AND N.B. Institution' নামে ১০ম শ্রেণী পর্যন্ত পাঠদান চলতে থাকে। দেশ বিভাগের পূর্বে উভয় জমিদার ভারতে চলে গেলে পরিচালনার অভাবে বিদ্যালয়টি ১৯৪৮ - ১৯৫৩ সন পর্যন্ত বন্ধ থাকে এবং স্থানীয় কয়েকজন শিক্ষানুরাগী মানুষের উদ্যোগের ফলে পুনরায় হরিপুর উচ্চ বিদ্যালয় নামে চালু হয়।
বিদ্যালয়টি ঠাকুরগাঁও জেলার হরিপুর উপজেলা সদর এলাকায় অবস্থিত। বিদ্যালয়ে সকল ধর্মের বালকদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি প্রশ্বস্ত মাঠ। বিদ্যালয়ের পাঠাগারে ৫০০-এর অধিক বই রয়েছে। বর্তমানে বিদ্যালয়টিতে বিজ্ঞান ও মানবিক বিভাগ চালু আছে।
বিদ্যালয়টিতে ৬-১০ম শ্রেণী পর্যন্ত পাঠদান করা হয়। বর্তমানে বিদ্যালয়টিতে ১৬ জন শিক্ষক রয়েছে। স্কুলের ছাত্রসংখ্যা ৩৫০ জন।
এসএসসি পরীক্ষার ফলাফলের সামগ্রিক দিক বিবেচনায় বিদ্যালয়টির সুনাম রয়েছে। খেলাধুলায় বরাবরের মতন এগিয়ে থাকা এই বিদ্যালয় বেশ কয়েকবার স্থানীয় পর্যায়ে ফুটবল ও ভলিবলে চ্যাম্পিয়ন হয়েছে।
সরকারি মোসলেমউদ্দিন কলেজ

সরকারি মোসলেমউদ্দিন কলেজ (পূর্বনাম: মোসলেমউদ্দিন ডিগ্রি মহাবিদ্যালয়) উত্তরাঞ্চলের হরিপুর উপজেলার একটি ঐতিহ্যবাহী শিক্ষাপ্রতিষ্ঠান। ঠাকুরগাঁও শহর থেকে প্রায় ৬৫ কি:মি: দুরত্বে অবস্থিত সুন্দর ও মনোরম পরিবেশে ৩.৭৩ একর জমির উপর কলেজটি অবস্থিত। কলেজের পশ্চিমে হরিপুর উপজেলা কার্যালয় এবং পূর্বে দিগন্তজোড়া মাঠ।
মোসলেমউদ্দিন কলেজ ১৯৮৪ সনে প্রতিষ্ঠিত হয়। বিদ্যোৎসাহী ব্যক্তি মোসলেমউদ্দিন ৩.৭৩ জমি দান করায় কলেজ প্রতিষ্ঠা করা হয় এবং ১৯৮৪-৮৫ শিক্ষা বর্ষ হতে পাঠ দান শুরু করে।
কলেজে রয়েছে তিনটি ভবন ও গ্রন্থাগার। কলেজে মসজিদ, পুকুর, সুন্দর শহীদ মিনার ও খেলার মাঠ রয়েছে।
২০১৩-১৪ তে উচ্চ মাধ্যমিক, ডিগ্রী (পাস) কোর্সে মোট শিক্ষার্থী প্রায় ৫১০ জন। মোট শিক্ষক সংখ্যা ২৯ জন।
ঠাকুরগাঁও সরকারি মহিলা কলেজ

ঠাকুরগাঁও সরকারি মহিলা কলেজ () উত্তরাঞ্চলের একটি ঐতিহ্যবাহী শিক্ষাপ্রতিষ্ঠান। ঠাকুরগাঁও শহরে প্রায় ১ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। ১ জুলাই ১৯৮৫ সালে কলেজটি জাতীয়করণ করা হয়।
ঠাকুরগাঁও সরকারি মহিলা কলেজ নারী শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের মহতী উদ্যাগে ১৯৭৬ সালের ২০ অক্টোবর প্রতিষ্ঠা লাভ করে।
১৯৯৪-১৯৯৫ শিক্ষাবর্ষ হতে উচ্চমাধ্যমিক শ্রেণির বিজ্ঞান এবং স্নাতক(পাস) শ্রেণির বিএসএস ও বিএ কোর্সে চালু করা হয়। ২০১২-২০১৩ শিক্ষাবর্ষ হতে উচ্চমাধ্যমিক পর্যায়ে ব্যবসায় শিক্ষা, ২০১৩-২০১৪ শিক্ষবর্ষ হতে স্নাতক (পাস) শ্রেণিতে বিএসি কোর্স এবং সমাজকর্ম বিষয়ে স্নাতক (সম্মান) কোর্স চালু হয়েছে।
কলেজে রয়েছে তিনটি ভবন।
বিএনসিসি, রোভার, রেডক্রিসেন্ট, বাঁধন ইত্যাদি।
গুণিতক

মূলত কোন সংখ্যার গুনিতক হচ্ছে ওই সংখ্যার নামতা। যেমনঃ ২ এর গুনিতকগুলো হচ্ছেঃ
২×১=২,
২×২=৪,
২×৩=৬
অর্থাৎ ২ এর গুনিতকগুলো হলো ২,৪,৬...
formula_1
formula_2
formula_3
formula_4
দ্য আকারমোলেন

দ্য আকারমোলেন (; ) নেদারল্যান্ডসের জুনডার্টে অবস্থিত ১৭ শতকের একটি বায়ুকল। এটি পূর্বে অবস্থিত একটি বায়ুকলকে প্রতিস্থাপিত করে ১৬০৫ সালের আশেপাশে সময়ে নির্মাণ করা হয়। ১৯৫০ সালে মারাত্মকভাবে ক্ষতিগ্রস্ত হওয়ার আগ পর্যন্ত এটি গ্রিস্টমিল হিসেবে ব্যবহৃত হতো। ১৯৬১ সালে স্থানীয় সরকার কলটি কিনে নেন এবং পুনঃস্থাপন করেন। এটি ১৯৭৪ সালে জাতীয় ঐতিহ্যবাহী স্থান হিসেবে তালিকাভুক্ত হয়।
বর্তমানে অবস্থিত কলের স্থানে পূর্বে আরেকটি বায়ুকল স্থাপিত ছিল। এটি ১৫৫৭ সালে দ্যা মিল ইন দ্যা সানডাচ ফিল্ড ("de molen in de Sundertsche Akker") নামে পরিচিত ছিল। পূর্বের এই কলটি পার্শ্ববর্তী একটি ওয়াটারমিল দ্যা পোয়েরমোলেনকে প্রতিস্থাপনের পর্যায়ে ছিল। ১৪৩৮ সালে এই ঘটনাটির উল্লেখ পাওয়া যায়। ১৫৮৪ সালে স্পেনীয় বাহিনী পূর্বের এই কলটিকে ধ্বংস করে এবং নতুন আরেকটি ভবন গড়ে তুলতে কয়েক বছর লেগে যায়। বর্তমান বায়ুকল্টি প্রথম ১৬০৫ সালে উল্লেখিত হয়।
এই কলটির মালিক ছিলেন বার্গ অপ জুম এর মারগ্রেভ এবং এটি ছিল ব্যানমোলেন (), যার মানে হল ঐ এলাকার বাসিন্দারা তাদের গম ভানার জন্য এই কলটি ব্যবহার করতে বাধ্য ছিল। ১৭৯৪ সালে এটি উইলিয়াম ভি, প্রিন্স অব অরেঞ্জ ও ব্রেডার ব্যারন এর মালিকানায় চলে যায়। ব্যানমোলেন ফ্রেঞ্চ বিপ্লবের সময় সাধারণ আইনের মধ্যে থেকে বাদ দেয়া হয়, এর ফলে মানুষ তাদের উৎপাদিত গম তাদের পছন্দমত স্থানে ভানার অধিকার পায়। ১৮৩০ সালে কলটি ব্যক্তিগত সম্পদে পরিণত হয়। ১৯৫০ সালে কাঠের উইন্ডশাফটটি ভেঙে যাওয়ার আগ পর্যন্ত কলটি গ্রিস্টমিল হিসেবে ব্যবহৃত হতো। উইন্ডশাফটটি ভেঙে যাওয়ার ফলে কলের পাখাগুলো মাটিতে ভেঙে পরে এবং কলটির ভবিষ্যৎ অনিশ্চয়তার মধ্যে পড়ে যায়। ১৯৫৯ সালে জুনডার্ট মিউনিসিপাল সরকার কলটি কিনে নেয় এবং ১৯৬১ সালে এটিকে পুনঃস্থাপন করা হয়। কলটি কার্যকরী থাকা সত্ত্বেও সক্রিয় গ্রিস্টমিল হিসেবে এর ব্যবহার বন্ধ রাখা হয়। ১৯৯১ সালে কলটিকে নতুন করে তৈরি করার সময় আরেক দফায় পুনঃস্থাপন করা হয়।
দ্যা আকারমোলেন একটি খোলা ট্রেসেল হিসেবে নির্মিত হয়। অর্থাৎ কলটির সম্পূর্ণ কাঠামো, যেখানে যন্ত্রপাতিগুলো থাকে, তা একটি খোলা লম্বা স্তম্ভের উপর দণ্ডায়মান থাকে। এর চারপাশে বাতাসের মধ্যে পাখাগুলো ঘুরতে পারে। কলটি পেইন্টেড উড দিয়ে নির্মিত এবং এর কাঠামোতে আংশিকভাবে আলকাতরার আবরণ রয়েছে। এর ছাদ হল বিটুমিনাস ওয়াটারপ্রুফিং। কলটির ঘূর্ণনক্ষমতা সম্পন্ন চারটি পাখা রয়েছে যেগুলো ৭১ কগের চাকা ঘুরায়। স্টোন নাটটি মেয়েন থেকে এক জোড়া কালেন মাইলস্টোন চালায় ( কালেন হল কোলোন, যেখানে এই মাইলস্টোনগুলো বাজারজাত হতো), ব্যাস ১৭ হাত অথবা .
কলের ভিতরে মিলের মালিক ও তার সহকারীদের বিভিন্ন খোদাই পাওয়া যায় যা ১৮০৪ সালের। 
কলটি ১১ জুলাই ১৯৭৪ সালে জাতীয় ঐতিহ্যবাহী স্থান এর তালিকায় (নং ৪১১১৩) যুক্ত হয়।. এটি মাসের প্রথম শনিবার দর্শনার্থীদের জন্য উন্মুক্ত থাকে, অথবা এপয়েন্টমেন্টের মাধ্যমে দর্শন করা যায়।
রাণীশণকৈল ডিগ্রি কলেজ

রাণীসণকৈল ডিগ্রি কলেজ () বাংলাদেশের ঠাকুরগাঁও জেলার রানীশংকাইল উপজেলা একটি ঐতিহ্যবাহী শিক্ষাপ্রতিষ্ঠান। প্রায় ২ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত।
রাণীসণকৈল ডিগ্রি কলেজ শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের মহতী উদ্যাগে ১৯৭২ সালে প্রতিষ্ঠা লাভ করে।
অণ্ডাল জংশন রেলওয়ে স্টেশন

অণ্ডাল রেলওয়ে স্টেশন হল বর্ধমান-আসানসোল বিভাগের একটি রেলওয়ে স্টেশন। বহু-সংখ্যক পার্শ্ববর্তী কয়লাবাহী ক্ষুদ্রতর লাইন-সহ অন্ডাল-সাঁইথিয়া শাখা রেলপথ ও অণ্ডাল- সীতারামপুর শাখা রেলপথ অণ্ডাল স্টেশন থেকে শুরু হয়। এই স্টেশনটি ভারতের পশ্চিমবঙ্গ রাজ্যের বর্ধমান জেলায় অবস্থিত। অণ্ডাল ও পার্শ্ববর্তী খনি-শিল্পাঞ্চলগুলিকে এই স্টেশনটি রেল-পরিষেবা প্রদান করে থাকে।
সমিত রায়চৌধুরীর “গোমো লোকো শেড অ্যান্ড সিএলডব্লিউ ট্রিপ রেকর্ড” থেকে প্রাপ্ত বিবরণ অনুসারে, “দুর্গাপুর (হাওড়া থেকে ১৫৮ কিলোমিটার দূরে অবস্থিত) থেকে ধানবাদ পর্যন্ত এবং তার বাইরের সমগ্র অঞ্চলটিতে শিল্পায়ন হয়েছে। কারখানা ছাড়া এখানে অনেক কয়লাখনি আছে। এগুলির কয়েকটি এখন বন্ধ। কয়েকটির খনিগর্ভের গভীরে আগুন জ্বলছে। খনি অঞ্চলটি বিরাট এলাকা জুড়ে পরিব্যাপ্ত। এটি মূলত এই ট্র্যাকের দক্ষিণ দিকে অবস্থিত। ট্র্যাকের খানিক অংশ কাটা অংশের মধ্যে দিয়ে গিয়েছে। এই এলাকাটির স্তর ট্র্যাক অপেক্ষা উঁচু। এর ফলে ট্রাকের মিলনস্থলে ছোটো ছোটো পাথরের সেতু দেখা যায়।”
১৮৫৪ সালের ১৫ অগস্ট হাওড়া থেকে হুগলি পর্যন্ত প্রথম যাত্রীবাহী ট্রেন চলে। এটিই ছিল পূর্ব ভারতের প্রথম যাত্রীবাহী ট্রেন। ১৮৫৫ সালে এই ট্র্যাকটি রানিগঞ্জ পর্যন্ত সম্প্রসারিত হয়।
১৯৬০-৬১ সালে ওয়ারিয়া-আসানসোল সেক্টরটির বৈদ্যুতিকরণ সম্পূর্ণ হয়।
অন্ডালে একটি ডিজেল লোকো শেড রয়েছে। এখানে ডব্লিউডিএস-৬, ডব্লিউডিএম-২, ডব্লিউডিএম-৩এ ও ডব্লিউডিজি-৩এ ইঞ্জিন রাখা আছে। অন্ডাল লোকো শেডের ডিজেল লোকোমোটিভ ওয়ার্কস থেকে প্রথম ডব্লিউডিএম-২ উৎপাদিত হয়।
অন্ডাল ইয়ার্ডটি পূর্ব রেলের বৃহত্তম ইয়ার্ডগুলির একটি। এই রেলপথের বিভিন্ন পার্শ্ববর্তী ক্ষুদ্রাকার রেলপথ থেকে কয়লা নিয়ে ডিজেল ইঞ্জিনগুলি এই ইয়ার্ডে নিয়ে আসে। এই কয়লা বক্রেশ্বর, ফারাক্কা ও সাগরদিঘি তাপবিদ্যুৎ কেন্দ্রে পাঠানো হয়। কয়লার একটি বড়ো অংশ পাঠানো হয় উত্তরপূর্ব সীমান্ত রেলে।
অন্ডাল রেল কলোনি সম্পর্কে এই বিবরণটি পাওয়া যায়:
“অন্ডাল একটি রেল শহর। এই শহরে মূলত রেল ভবনগুলি রয়েছে। ভারতীয় পরিভাষায় এটিকে বলা হয় ‘রেলওয়ে কলোনি’। এই শহরের বাণিজ্যিক অংশগুলি ট্র্যাকগুলির নিচে একটি দীর্ঘ সুড়ঙ্গের মাধ্যমে যুক্ত। এই সুড়ঙ্গটিতে আলো না থাকলে রাত্রির অন্ধকার বিরাজ করে। রেলওয়ের প্রতিষ্ঠানগুলির মধ্যে একটি মার্শালিং ইয়ার্ড ও একটি লোকো ডিপো রয়েছে। এগুলি কয়লা পরিবহনের জন্য ব্যবহৃত হয়। কারণ মেন লাইনটি কয়েক মাইল পশ্চিমে অবস্থিত আসানসোলের ডিপো ও ইয়ার্ডগুলির দ্বারা পরিষেবিত হয়। অন্ডালে যুদ্ধের সময় উত্তর আমেরিকান মিকাডোজ ও ওল্ডার ব্রিটিশ ২-৮-০-এর কয়েকটি শক্তিশালী ট্যাঙ্ক ইঞ্জিন স্থানীয় যাত্রী পরিবহনের কাজে ব্যবহৃত হত।”
আদ্রা জংশন রেলওয়ে স্টেশন

আদ্রা রেলওয়ে স্টেশন ভারতের পশ্চিমবঙ্গ রাজ্যের পুরুলিয়া জেলার আদ্রা শহরকে রেল-পরিষেবা প্রদান করে। এটি একটি গুরুত্বপূর্ণ জংশন স্টেশন। বিভিন্ন দিক থেকে রেল ট্র্যাক এসে আদ্রায় মিলিত হয়েছে।
১৮৭০ সালে গ্রেট ইন্ডিয়ান পেনিনসুলা রেলওয়ে ও ইস্ট ইন্ডিয়া রেলওয়ে কোম্পানির যৌথ উদ্যোগে হাওড়া-এলাহাবাদ-মুম্বই লাইন নির্মিত হয়। ১৮৮৭ সালে নাগপুর ছত্তীসগঢ় রেলওয়ের মানোন্নয়নের জন্য বেঙ্গল নাগপুর রেলওয়ে গঠিত হয়। সেই সময় এই রেলপথ বিলাসপুর হয়ে আসানসোল পর্যন্ত প্রসারিত ছিল। এই রেলপথের উদ্দেশ্য ছিল এলাহাবাদকে এড়িয়ে হাওড়া-মুম্বই যাত্রাপথের একটি ক্ষুদ্রতর লাইন তৈরি করা। ১৮৯১ সালের ১ ফেব্রুয়ারি নাগপুর থেকে আসানসোল পর্যন্ত হাওড়া–দিল্লি প্রধান লাইনে বেঙ্গল নাগপুর রেলওয়ের মেন লাইনটি পণ্য পরিবহনের জন্য খুলে দেওয়া হয়। যদিও ১৯০০ সালে পশ্চিমে খড়গপুরের সঙ্গে যুক্ত হওয়ার পরই দক্ষিণে হাওড়া স্টেশনের সঙ্গে এই স্টেশনটি যুক্ত হয়।
১৯০৭ সালে বেঙ্গল নাগপুর রেলওয়ে ইস্ট ইন্ডিয়ান রেলওয়ের মেন লাইনে গোমো স্টেশনের সঙ্গে যুক্ত হয়। ১৯১৩ সালে মোহুদা-চন্দ্রপুরা ব্রাঞ্চ লাইনটি খুলে দেওয়া হয়।
১৯৬১-৬২ সালে আসানসোল-পুরুলিয়া বিভাগটির বৈদ্যুতিকরণ সম্পূর্ণ হয়।
আলিপুরদুয়ার জংশন রেলওয়ে স্টেশন

আলিপুরদুয়ার জংশন রেলওয়ে স্টেশন হল ভারতের পশ্চিমবঙ্গ রাজ্যের আলিপুরদুয়ার জেলার সদর আলিপুরদুয়ার শহরকে রেল-পরিষেবা প্রদানকারী চারটি রেলওয়ে স্টেশনের অন্যতম। এই স্টেশনের কোড হল এপিডিজে। এই স্টেশনের পার্শ্ববর্তী স্টেশনটি হল নিউ আলিপুরদুয়ার রেলওয়ে স্টেশন (স্টেশন কোড এনওকিউ)।
১৯০১ সালে কোচবিহার স্টেট রেলওয়ে ইস্টার্ন বেঙ্গল রেলওয়ের গীতলদহ থেকে একটি ন্যারো গেজ লাইন নির্মাণ করে। এই লাইনটি আলিপুরদুয়ারের উপর দিয়ে প্রসারিত ছিল। ১৯১০ সালে লাইনটিকে মিটার গেজে পরিবর্তন করা হয়।
১৯৪৭ সালে ভারত বিভাজনের পর অসমের সঙ্গে ভারতের উত্তরবঙ্গ অঞ্চলের রেল যোগাযোগ সম্পূর্ণ বিচ্ছিন্ন হয়ে পড়ে। কারণ যোগাযোগরক্ষাকারী রেলপথটি সম্পূর্ণই পূর্ব পাকিস্তানের ভাগে পড়ে। ১৯৪৮ সালের ২৬ জানুয়ারি অসম রেল লিঙ্ক প্রকল্পটি গৃহীত হয়। এই প্রকল্পে একটি মিটার গেজ রেলপথ ফকিরাগ্রামকে আলিপুরদুয়ার হয়ে বিহারের কিশানগঞ্জের সঙ্গে যুক্ত করে। এই পথে প্রথম ট্রেন চলেছিল ১৯৫০ সালের ২৬ জানুয়ারি। ২০০৩-২০০৬ সালে লাইনটিকে ব্রড গেজে রূপান্তরিত করা হয়।
বর্তমানে আলিপুরদুয়ার শহরের সব কটি রেল ট্র্যাকই ব্রড গেজ।
এই স্টেশনের পার্শ্ববর্তী দুটি স্থানীয় রেলওয়ে স্টেশন হল আলিপুরদুয়ার (স্টেশন কোড এপিডি) ও আলিপুরদুয়ার কোর্ট (স্টেশন কোড এপিডিসি)। দূরপাল্লার ট্রেনগুলি এই স্টেশনগুলিতে দাঁড়ায় না।
অধিকাংশ দূরপাল্লার ট্রেন নিউ আলিপুরদুয়ার জংশনের (স্টেশন কোড এনওকিউ) উপর দিয়ে যায় ও সেই স্টেশনে দাঁড়ায়। ১৯৫০-এর দশনে নির্মিত ওই স্টেশনটি ডাবল ট্র্যাকের মাধ্যমে অসম ও পশ্চিমবঙ্গের অন্যান্য অঞ্চলের মধ্যে যোগাযোগ রক্ষা করছে। পুরনো আলিপুরদুয়ার স্টেশনটি মিটার গেজ ট্র্যাকের উপর ছিল। অনেক পরে ২০০৬ সালে এটিকে ব্রড গেজে রূপান্তরিত করা হয়। অল্প কয়েকটি ট্রেনই এই স্টেশনের উপর দিয়ে যায়।
দুটি জংশন আলাদা লাইনের উপর অবস্থিত। আলিপুরদুয়ার-কামাখ্যা ইন্টারসিটি এক্সপ্রেস (ট্রেন নং ১৫৪৭১) নামে একটি স্বল্পপাল্লার ট্রেনই এই দুটি জংশনের মধ্যে চলে।
২০০৭ সালে উত্তরপূর্ব সীমান্ত রেল আলিপুরদুয়ার-বামনহাট ব্রাঞ্চ লাইনটিকে ব্রড গেজে রূপান্তরিত করে।
দ্য চিজ স্পেশাল

দ্য চিজ স্পেশাল () হচ্ছে ১৯১৩ সালে মুক্তিপ্রাপ্ত একটি মার্কিন নির্বাক কমেডি স্বল্পদৈর্ঘ্য চলচ্চিত্র। এতে অভিনয় করেন ম্যাক্স অ্যাসার এবং লুইজ ফাজেন্ডা। এটি ছিল লুইজের অভিষেক চলচ্চিত্র। চিত্রনাট্য লিখেছেন অ্যালেন কর্টিস, কিন্তু পরিচালকের পরিচয় জানা যায়নি। ছবিটি জোকার প্রোডাকশনের ব্যানারে মুক্তি পায়, যেটা কিনা ইউনিভার্সাল ফিল্ম ম্যানুফ্যাকচারিং কোম্পানির অঙ্গসংগঠন। এটিকে একটি হারিয়ে যাওয়া চলচ্চিত্র হিসেবে বিবেচনা করা হয় এবং কোন কাহিনী বিবরন পাওয়া যায় না। ছবিটি একটি সমুদ্রতীরবর্তী অবকাশযাপন কেন্দ্রে চিত্রায়িত করা হয় এবং এতে রেলগাড়ির প্রতিরূপ ব্যবহার করা হয়। বিস্তৃত পরিসরে মুক্তি পায় দ্যা চিজ স্পেশাল। দ্যা মুভিং পিকচার ওয়ার্ল্ড এটিকে স্থুল কমেডি চলচ্চিত্র হিসেবে বর্ণনা করে।
চলচ্চিত্রটির কোন কাহিনী অথবা গল্প পাওয়া যায়নি, কিন্তু কর্সিকানা ডেইলি সান চলচ্চিত্রটিকে "একটি সাহসী কমেডি যেখানে নির্ভীক নায়ক এক হাতে রেলগাড়ি থামিয়ে নায়িকাকে উদ্ধার করে খলনায়কের হাত থেকে" হিসেবে বর্ণনা করা।
চলচ্চিত্রটির নির্মাণ সম্পর্কে বেশি কিছু জানা যায়নি, তবে ছবিটি একটি সমুদ্রতীরবর্তী অবকাশযাপন কেন্দ্রে চিত্রায়িত করা হয় এবং এতে রেলগাড়ির প্রতিরূপ ব্যবহার করা হয় বলে জানা গেছে। একজন পাঠকের মাধ্যমে জানা যায়, বিস্তারিত তথ্যের অভাবে, ম্যাক্স অ্যাসার ও লুইজ ফাজেন্ডা উভয় চরিত্রই করা হয়েছিল ফটোপ্লের মাধ্যমে। ছবিটি জোকার প্রোডাকশনের ব্যানারে মুক্তি পায়, যারা কিনা শুধুমাত্র স্বল্পদৈর্ঘ্য কমেডি চলচ্চিত্র নিয়ে কাজ করত। কাল্টন সি. ল্যাহু এবং স্যামুয়েল গিলের মতে এটি ছিল লুইজের অভিষেক চলচ্চিত্র। চলচ্চিত্রবিশারদ রিচার্ড ই. ব্রাফের ভাষ্যমতে, এ চলচ্চিত্রের চিত্রনাট্য লিখেছেন অ্যালেন কর্টিস, কিন্তু পরিচালকের পরিচয় জানা যায়নি। ২৫ অক্টোবর, ১৯১৩ সালে একক রিল উৎপাদনে চলচ্চিত্রটি মুক্তিপায়।
দ্য নিউ জোকার লাইন তাদের বিজ্ঞাপনে চলচ্চিত্রটিকে অন্যতম সেরা কমেডি চলচ্চিত্র হিসেবে আখ্যায়িত করেছিল। অবশ্য তাদের দাবি মিথ্যা ছিল না, বলা হয়ে থাকে এটা ছিল ১৯১৪ সালের চলচ্চিত্র জগতে ম্যাক্স অ্যাসার অভিনীত সেরা চলচ্চিত্র। চলচ্চিত্রটি একই সাথে ইন্ডিয়ানা, ক্যানসাস, ওহাইও, নর্থ ক্যারোলাইনা, ম্যারিল্যান্ড, পেন্সিল্‌ভেনিয়া, টেক্সাস, শিকাগো, ইলিনয়ে মুক্তি পায়। "দ্য মুভিং পিকচার ওয়ার্ল্ড" এটিকে স্থূল কমেডি চলচ্চিত্র হিসেবে বর্ণনা করে। তাদের মতে এ চলচ্চিত্রটি প্যারডি ঘরের উপযোগী, যেখানে "বিশেষ শ্রেণির দর্শক" অনুপস্থিত থাকবে। কারণ এ চলচ্চিত্রে, পার্শ্ব চরিত্রগুলোর কেউ কেউ অদরকারেই ক্যামেরার সামনে এসে কমেডির আবহকে নষ্ট করে দেয়। তাই এ চলচ্চিত্রটি সেরা সিনেমা হলগুলোর উপযোগী নয় বলেও তারা মন্তব্য করে। অন্য একটি পত্রিকা চলচ্চিত্রটিকে মাসের সেরা চলচ্চিত্র হিসেবে স্বীকৃতি দেয়, কিন্তু তারা একে দ্যা চাইনিজ স্পেশাল বলতেও ছাড়ে না। চলচ্চিত্রটির অন্তর্ধানের সঠিক তারিখ না জানা গেলেও, ইউনিভার্সাল বাকি নির্বাক কপিগুলো ধংস করে ফেলে ১৯৪৮ সালের দিকে। এটিকে একটি হারিয়ে যাওয়া চলচ্চিত্র হিসেবে বিবেচনা করা হয়।
কুষ্টিয়া সরকারি পলিটেকনিক ইনস্টিটিউট

কুষ্টিয়া সরকারি পলিটেকনিক ইনস্টিটিউট বাংলাদেশের একটি বৃহৎ কারিগরি শিক্ষা প্রতিষ্ঠান। এটি একটি সরকারি শিক্ষালয়। এখানে সাতটি শাখায় ডিপ্লোমা ইন ইঞ্জিনিয়ারিং কোর্স চালু রয়েছে এটি হাতে-কলমে কাজ শেখার উপযুক্ত কর্মশালা। বর্তমানে এই প্রতিষ্ঠানে চার বছর অধ্যয়ন শেষে ডিপ্লোমা ইন ইঞ্জিনিয়ারিং সার্টিফিকেট প্রদান করা হয়।
এটি কুষ্টিয়া শহরের মির মোশাররফ হোসেন রোড সংলগ্ন কাটায়খানা মোড়ে অবস্থিত।
এটি ১৯৬৪ সালে খ্রিষ্টাব্দে সালে প্রতিষ্ঠিত হয়। বর্তমানে ২৩০০ জন ছাত্র-ছাত্রী এবং চারটি টেকনোলজি (সিভিল, ইলেট্রিক্যাল, মেকানিক্যাল ও পাওয়ার) নিয়ে ডিপ্লোমা ইন ইঞ্জিনিয়ারিং কোর্স চালু হয়। অত্র প্রতিষ্ঠানে চার বছর মেয়াদী এই কোর্সে ১১টি বিভাগ চলমান রয়েছে।
মূল ক্যাম্পাসে চারতলা বিশিষ্ট একটি ভবন, তিনটি বড় ওয়ার্কশপ ভবন, অফিস, লাইব্রেরী, ওয়ার্কশপ এবং ল্যবরেটরী এবং একটি ৫০০ ধারণ ক্ষমতা সম্পন্ন অডিটোরিয়াম।৪০ একর জায়গায় প্রতিষ্ঠানটি অবস্থিত। এছাড়া মূল ভবনের উত্তর পাশে রয়েছে মসজিদ সংলগ্ন শহীদ মিনার।
একাডেমিক টেকনোলজি সমূহের মধ্যে রয়েছে-
কুষ্টিয়া সরকারি কলেজ

কুষ্টিয়া সরকারি কলেজ বাংলাদেশের কুষ্টিয়া জেলার একটি ঐতিহ্যবাহী শিক্ষাপ্রতিষ্ঠান। কুষ্টিয়া শহরের অভ্যন্তরে অবস্থিত কলেজটি বাংলাদেশ জাতীয় বিশ্ববিদ্যালয়ের অধিভুক্ত।
কুষ্টিয়া সরকারি কলেজ বাংলাদেশের প্রাচীনতম এবং সবচেয়ে মর্যাদাপূর্ণ কলেজগুলির মধ্যে একটি। এটি ০১ জানুয়ারি, ১৯৪৮ সালে প্রতিষ্ঠিত হয়েছিল এবং এটি খুলনা বিভাগের কুষ্টিয়া শহরে অবস্থিত। কলেজটি বাংলাদেশের জাতীয় বিশ্ববিদ্যালয়ের সাথে অধিভুক্ত এবং বিভিন্ন বিষয়ে স্নাতক ও স্নাতকোত্তর কোর্স চালু আছে।
কলেজটির একটি দীর্ঘ এবং বর্ণাঢ্য ইতিহাস রয়েছে। এটি রাজনীতিবিদ, বিজ্ঞানী, শিল্পী এবং লেখক সহ অনেক উল্লেখযোগ্য প্রাক্তন ছাত্র তৈরি করেছে। বাংলাদেশের শিক্ষার উন্নয়নেও কলেজটি উল্লেখযোগ্য ভূমিকা রেখেছে।
কলেজটি ১৯৪৮ সালে স্থানীয় সমাজসেবী এবং শিক্ষাবিদদের একটি গ্রুপ দ্বারা প্রতিষ্ঠিত হয়েছিল। কলেজের প্রথম অধ্যক্ষ ছিলেন জনাব এম এম হোসেন। কলেজটি প্রাথমিকভাবে শুধুমাত্র কয়েকটি স্নাতক কোর্স চালু করেছিল, কিন্তু এটি ধীরে ধীরে বছরের পর বছর ধরে আরও কোর্স যুক্ত করে। ১৯৬০-এর দশকে, কলেজটি দ্রুত বৃদ্ধির সময়কাল অতিক্রম করে। কলেজে ভর্তি হওয়া শিক্ষার্থীদের সংখ্যা উল্লেখযোগ্যভাবে বৃদ্ধি পায় এবং নতুন বিভাগ যুক্ত করা হয়। ১৯৬৫ সালে, কলেজটি সরকার কর্তৃক প্রথম শ্রেণীর মর্যাদা পায়।
১৯৭১ সালে বাংলাদেশের স্বাধীনতার পর কলেজটির বিকাশ ও বিকাশ অব্যাহত থাকে। এই সময় আরো কিছু নতুন বিভাগ যোগ করা হয়েছিল এবং কলেজের অবঠামো উন্নত করা হয়েছিল। স্বাধীনতা-উত্তরকালে বাংলাদেশে শিক্ষার উন্নয়নেও কলেজটি উল্লেখযোগ্য ভূমিকা পালন করে।
আজ, কুষ্টিয়া সরকারি কলেজ বাংলাদেশের শীর্ষস্থানীয় কলেজগুলির মধ্যে একটি। কলেজটিতে একটি বৃহৎ ও সুসজ্জিত লাইব্রেরি, একটি আধুনিক কম্পিউটার ল্যাব এবং অন্যান্য অনেক সুবিধা রয়েছে।
কুষ্টিয়া সরকারি কলেজ বাংলাদেশের একটি প্রধান শিক্ষাকেন্দ্র। এটি অনেক উল্লেখযোগ্য প্রাক্তন ছাত্র তৈরি করেছে এবং এটি দেশের শিক্ষার উন্নয়নে গুরুত্বপূর্ণ ভূমিকা পালন করে চলেছে।
সাম্প্রতিক বছরগুলোতে কুষ্টিয়া সরকারি কলেজ বেশ কিছু উল্লেখযোগ্য সাফল্য অর্জন করেছে। ২০১৮ সালে, কলেজটি বাংলাদেশের জাতীয় বিশ্ববিদ্যালয় কর্তৃক বাংলাদেশের শীর্ষ ১০০টি কলেজের মধ্যে একটি হিসাবে স্থান পেয়েছে। ২০২০ সালে, কলেজটি বাংলাদেশ ছাত্রলীগ কর্তৃক "“সেরা কলেজ পুরস্কার”" প্রদান করে।
কুষ্টিয়া সরকারি কলেজ একটি সমৃদ্ধশালী প্রতিষ্ঠান যা তার শিক্ষার্থীদের মানসম্মত শিক্ষা প্রদানে প্রতিশ্রুতিবদ্ধ। কলেজটি ২১ শতকের চ্যালেঞ্জ মোকাবেলায় সুসজ্জিত, এবং এটি বাংলাদেশের শিক্ষার উন্নয়নে অগ্রণী ভূমিকা পালন করতে প্রস্তুত।
ক্যাম্পসটি ২০ একর জায়গায় অবস্থিত। বর্তমানে এই কলেজে ২৭০০০ এর বেশি শিক্ষার্থী অধ্যায়নরত। কলেজে ১টি ছাত্রাবাস ও ২টি ছাত্রীনিবাস রয়েছে।
উচ্চ মাধ্যমিক পর্যায়ে যশোর বোর্ডের অধীনে ০৩টি বিভাগ রয়েছে। বর্তমানে কলেজটিতে জাতীয় বিশ্ববিদ্যালয়ের অধীনে ১৯ টি বিষয় অনার্স ও ২০টি মাস্টার্স চালু রয়েছে। এগুলো হলো:
নীলসাগর এক্সপ্রেস

নীলসাগর এক্সপ্রেস হলো বাংলাদেশ রেলওয়ের একটি জনপ্রিয় আন্তঃনগর ট্রেন যা রাজধানী ঢাকা এবং উত্তরাঞ্চলের নীলফামারী জেলার সীমান্তবর্তী চিলাহাটি রেলওয়ে স্টেশনের মধ্যে চলাচল করে। এটি প্রথমে নীলফামারীর সৈয়দপুর থেকে ঢাকা ক্যান্টনমেন্ট স্টেশনে চলাচল করত, পরে চিলাহাটি ও ঢাকা কমলাপুর পর্যন্ত বর্ধিত করা হয়। এটি বাংলাদেশের দ্রুত ও বিলাসবহুল ট্রেনগুলোর একটি।
নীলসাগর এক্সপ্রেস ট্রেনটি ২০০৭ সালে ১ ডিসেম্বর ঢাকা থেকে নীলফামারীর সৈয়দপুর রুটে চালু করেন তৎকালীন তত্বাবধায়ক সরকার। ট্রেনটি চিলাহাটি থেকে চালুর করার কথা থাকলেও সৈয়দপুর-চিলাহাটি পুরাতন রেল পরিকাঠামোর কারণে ট্রেনটি সৈয়দপুর থেকে যাত্রা শুরু করে। অবশেষে ২০১৫ সালের ২৮ জানুয়ারি আনুষ্ঠানিক উদ্বোধনের মাধ্যমে ট্রেনটি চিলাহাটি থেকে চলাচল শুরু করে।
২০০৭ সাল থেকে এই ট্রেনটি ইন্দোনেশিয়া থেকে আমদানি সাদা ব্রডগেজ রেক দ্বারা পরিচালনা করা হয়। ২০১৬ সালে ইন্দোনেশিয়া থেকে আমদানি আধুনিক রেক দ্বারা পরিচালনা শুরু হয়। কিন্তু এই রেক পরিবর্তন করে ভারত থেকে আমদানি এলএসবি রেক দ্বারা পরিচালনা শুরু হয়, যা আরামদায়ক না হওয়ায় নীলফামারী জনগণ আবার আন্দোলন করে। তাদের দাবি ছিল ইন্দোনেশিয়া থেকে আমদানি আধুনিক রেক পুনরায় নীলসাগরে দেওয়া। অবশেষে ২০২০ সালে শুরুর দিকে বনলতা এক্সপ্রেস ট্রেনের নতুন পিটি ইনকা রেক নীলসাগর কে দিয়ে দেওয়া হয়, ফলে নীলসাগরের ভারতীয় বিলাসবহুল রেক পায় বনলতা এক্সপ্রেস ট্রেন। বর্তমানে চীন থেকে আমদানিকৃত নতুন আধুনিক সি.আর‌.আর.সি রেক দ্বারা পরিচালনা করা হয়।
নীলসাগর এক্সপ্রেস ট্রেনটি নীলফামারীর চিলাহাটি থেকে যাত্রা শুরু করে রাত ৮টা এবং ঢাকায় পৌঁছায় ভোঁর ৫টায় ৩০ মিনিট। যাত্রাপথে সময় লাগে ৯ ঘন্টা ৩০ মিনিট। 
অপরদিকে নীলসাগর এক্সপ্রেস ট্রেনটি ঢাকা থেকে যাত্রা শুরু করে ভোঁর ৬টা ৪০ মিনিট এবং চিলাহাটি পৌঁছায় বিকাল ৪টা। যাত্রাপথে সময় লাগে ৯ ঘন্টা ২০ মিনিট।
কুষ্টিয়া ইসলামিয়া কলেজ

কুষ্টিয়া ইসলামিয়া কলেজ কুষ্টিয়াতে অবস্থিত একটি কলেজ। কলেজটি ১৯৬৮ সালে স্থানীয় ব্যক্তিবর্গের দ্বারা প্রতিষ্ঠিত হয়। বাংলাদেশের স্বাধীনতা যুদ্ধের সময় এই কলেজ প্রাঙ্গণে স্বাধীন বাংলাদেশের পতাকা উত্তোলন করা হয়েছিল।
কলেজটি কুষ্টিয়া নগরের মজমপুর মৌজার থানাপাড়ায় এনএস রোডের দক্ষিণ পাশে অবস্থিত। কলেজের পিছনেই কুষ্টিয়া কোর্ট রেলওয়ে স্টেশন অবস্থিত। কলেজের বিপরীত পাশে কুষ্টিয়া পাবলিক লাইব্রেরি ও কুষ্টিয়া কেন্দ্রীয় জামে মসজিদ অবস্থিত। নগরের জিরো পয়েন্ট মজমপুর গেট হতে কলেজে দুরত্ব প্রায় ১ কিলোমিটার।
কলেজটি ১৯৬৮ সালে তৎকালীন কুষ্টিয়ার এসডি জনাব ইয়াহিয়া ও স্থানীয় গণ্যমান্য ব্যক্তিদের প্রচেষ্টায় প্রতিষ্ঠিত হয়। ১৯৭১ সালের ৩ মার্চ এই কলেজ চত্বরেই তৎকালীন সর্বদলীয় ছাত্রসংগ্রাম পরিষদ স্বাধীন বাংলাদেশের মানচিত্র সম্বলিত জাতীয় পতাকা উত্তোলন করে। ১৯৯২ সালে কুষ্টিয়া সরকারি কলেজ মাঠে বিএনপির জনসভায় তৎকালীন প্রধানমন্ত্রী খালেদা জিয়ার কাছে ইসলামিয়া কলেজ সরকারিকরণের দাবি করা হলে তিনি পর্যায়ক্রমে অনুমোদনের আশ্বাস দিয়েছিলেন। ১৯৯৩ সালে ইসলামিয়া কলেজ মাঠে আওয়ামী লীগের জনসভায় সভানেত্রী শেখ হাসিনা কথা দিয়েছিলেন যে ক্ষমতায় গেলে কলেজটি সরকারিকরণ করা হবে। অনেক বছর পেরিয়ে গেলেও একটি পূর্ণাঙ্গ কলেজ প্রতিষ্ঠার সব প্রাসঙ্গিকতা থাকা সত্ত্বেও কলেজটি সরকারিকরণের কোনো অগ্রগতি হয়নি।
কুষ্টিয়া ইসলামিয়া কলেজে উচ্চমাধ্যমিক পর্যায়ে যশোর বোর্ডের অধীনে ৩টি বিভাগ রয়েছে। জাতীয় বিশ্ববিদ্যালয়ের অধীনে ০৪ ধরনের ব্যাচেলর ডিগ্রি (পাস) কোর্স, ব্যাচেলর ডিগ্রি অনার্স কোর্সে ১২টি বিষয় ও মাস্টার্স ফাইনাল কোর্সে ৫টি বিষয় রয়েছে।
ভেড়ামারা সরকারি কলেজ

ভেড়ামারা সরকারি কলেজ বাংলাদেশের কুষ্টিয়া জেলার ভেড়ামারা উপজেলার একটি ঐতিহ্যবাহী শিক্ষাপ্রতিষ্ঠান। কুষ্টিয়ার ভেড়ামারা উপজেলার প্রাণকেন্দ্রে সুন্দর ও মনোরম পরিবেশে প্রায় ১০ একর ৪১ শতক জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। পহেলা জুলাই, ১৯৬৫ সালে কলেজটি প্রতিষ্ঠা করা হয়।
ভেড়ামারা উপজেলার শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যাক্তিগনের মহতী উদ্যাগে ১৯৬৫ সালে ভেড়ামারা কলেজে প্রতিষ্ঠা লাভ করে। ২০২২ সালের ২৬ জানুয়ারি ভেড়ামারার এই ঐতিহ্যবাহী কলেজটির সরকারিকরণ প্রক্রিয়া সম্পন্ন হয়।
যশোর শিক্ষাবোর্ডের উচ্চ মাধ্যমিকে প্রথম স্বীকৃতির তারিখ ১ জুলাই, ১৯৬৫।
রাজশাহী বিশ্ববিদ্যালয় কর্তৃক প্রথম অধিভূক্তির তারিখ হচ্ছে ৫ আগস্ট, ১৯৭০ (বিএ, বিকম) এবং বিএসসি শাখার অধিভূক্তির তারিখ হচ্ছে ২৫ জুলাই, ১৯৭৬।
উচ্চ মাধ্যমিক ব্যবসায় ব্যবস্থাপনা (বিএম) শিক্ষাক্রমের প্রথম স্বীকৃতির তারিখ হচ্ছে ১০ জুলাই, ২০০৩।
উচ্চ মাধ্যমিক ও স্নাতক সত্মর প্রথম এমপিও ভূক্তির তারিখ হচ্ছে ১ সেপ্টেম্বর, ১৯৮৫ এবং বিএম শাখার প্রথম এমপিও ভূক্তির তারিখ হচ্ছে ১ মে, ২০১০।
স্নাতক সম্মান শিক্ষাকার্যক্রম প্রথম অধিভূক্তি লাভ করে ২০১২ সালে।
বেরো রেলওয়ে স্টেশন

বেরো রেলওয়ে স্টেশন হল ভারতের পশ্চিমবঙ্গ রাজ্যের পুরুলিয়া জেলার বেরো গ্রাম ও পার্শ্ববর্তী গ্রামাঞ্চলে রেল-পরিষেবা প্রদানকারী একটি রেলওয়ে স্টেশন। রামকানালী ও জয়চণ্ডী পাহাড় স্টেশনের মধ্যবর্তী রেলওয়ে স্টেশন হল 'বেরো'।
নাগপুর ছত্তিশগড় রেলওয়ের মানোন্নয়নের উদ্দেশ্যে ১৮৮৭ সালে বেঙ্গল নাগপুর রেলওয়ে গঠিত হয়। এরপর এলাহাবাদকে এড়িয়ে হাওড়া থেকে মুম্বই থেকে একটি কম দূরত্বের রেলপথ স্থাপনের লক্ষ্যে বিলাসপুর হয়ে লাইনটি আসানসোল পর্যন্ত সম্প্রসারিত করা হয়। ১৮৯১ সালের ১ ফেব্রুয়ারি হাওড়া দিল্লি মেন লাইনের উপর নাগপুর থেকে আসানসোল পর্যন্ত বেঙ্গল নাগপুর রেলওয়ে মেন লাইনটি পণ্য পরিবহনের জন্য খুলে দেওয়া হয়।
টাটানগর-আর্দ্রা-আসানসোল বিভাগের বৈদ্যুতিকরণের কাজ সমাপ্ত হয়েছিল ১৯৫৭-১৯৬২ পর্যায়ে।
বালুরঘাট রেলওয়ে স্টেশন

বালুরঘাট রেলওয়ে স্টেশন হল একলাখী–বালুরঘাট শাখা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের দক্ষিণ দিনাজপুর জেলায় অবস্থিত। এই স্টেশনটি বালুরঘাট ও আশেপাশের অঞ্চলগুলিকে রেল-পরিষেবা প্রদান করে।
 দীর্ঘ একলাখি-বালুরঘাট ব্রড গেজ লাইনটি ২০০৪ সালে চালু হয়। ২০১০-১১ সালের রেল বাজেটে হিলি পর্যন্ত এই শাখা লাইনের সম্প্রসারণের প্রস্তাব দেওয়া হয়। উত্তর-পূর্ব সীমান্ত রেলওয়ে এই ২৯.৬ কিমি (১৮.৪ মাইল) দীর্ঘ বালুরঘাট-হিলি রেলপথের প্রাথমিক কাজটি করার দায়িত্ব গ্রহণ করে। প্রাথমিক পর্যায়ে জমি অধিগ্রহণের জন্য বড় ধরনের ব্যয় প্রত্যাশিত। প্রাক্কলনটি প্রায় ৩০০ কোটি রুপি। এটির জন্য ১৬৬.২৮১ হেক্টর (৪১০.৮৯ একর) জমি অধিগ্রহণের প্রয়োজন। দক্ষিণ দিনাজপুরের জেলা ম্যাজিস্ট্রেটও এই প্রক্রিয়ায় জড়িত।